Επεισόδια στην Τουρκία - Newpost.gr\nΔημοσίευση 7 Οκτωβρίου 2014, 19:53 / Ανανεώθηκε 7 Οκτωβρίου 2014, 20:01\nΕπεισόδια στην Τουρκία – Κούρδοι ζητούν επέμβαση στη Συρία\nΤimes: Η Τουρκία αντάλλαξε τους ομήρους με 180 τζιχαντιστές...\nΣυνεχίστηκαν με αμείωτη ένταση και σήμερα οι διαδηλώσεις στην Τουρκία κατά της πολιτικής της κυβέρνησης απέναντι στο Ισλαμικό Κράτος.\nΣτα νοτιοανατολικά, ένας άνδρας σκοτώθηκε στην πόλη Μους, όπου οι Κούρδοι διαμαρτυρήθηκαν ζητώντας στρατιωτική επέμβαση για να εμποδιστεί η κατάληψη της πόλης Κομπάνι κοντά στα συροτουρκικά σύνορα από τους τζιχαντιστές.\nΤαραχές ξέσπασαν σήμερα και σε πολλές άλλες πόλεις της Τουρκίας μεταξύ των δυνάμεων ασφαλεία και διαδηλωτών που καταγγέλλουν την πολιτική της τουρκικής κυβέρνησης.\nΟι ταραχές ξέσπασαν από χθες στο βράδυ - κυρίως στην Κωνσταντινούπολη- όπου οι διαδηλωτές πυρπόλησαν οχήματα, πέταξαν πέτρες εναντίον των αστυνομικών που απάντησαν εκτοξεύοντας δακρυγόνα.\nΣτα Άδανα στα νοτιοανατολικά, δύο άνθρωποι τραυματίστηκαν όταν άγνωστος άνοιξε πυρ εναντίον του πλήθους των διαδηλωτών, σύμφωνα με το τηλεοπτικό δίκτυο CNN Türk.\nΣτις Βρυξέλλες – πέραν της διαδήλωσης στο Ευρωπαϊκό Κοινοβούλιο – τουλάχιστον 200 Κούρδοι διαδήλωσαν στο αεροδρόμιο, μετέδωσε το πρακτορείο ειδήσεων Belga.


Προσκοπίνα βγάζει τρελά λεφτά πουλώντας κουλουράκια έξω από μαγαζί που πουλά… κάνναβη – Newsbeast\nΠοτέ δεν ξέρεις πού θα χτυπήσει το επιχειρηματικό δαιμόνιο\nΜια έφηβη προσκοπίνα, με γνώσεις που ξεπερνούν πιθανότατα την ηλικία της, αποφάσισε να στήσει τη μικρή επιχείρησή της έξω από ένα μαγαζί της Καλιφόρνια που πουλά μαριχουάνα.\nΤα κουλουράκια της, τα χαρακτηριστικά μπισκότα του αμερικανικού προσκοπισμού, έχουν γίνει ανάρπαστα. Πόσο ανάρπαστα έχει όμως εδώ σημασία.\nΤόσο που πουλά ακόμα και 300 κουτιά μέσα σε έξι ώρες, μαζεύοντας 1.500 (1.220 ευρώ) δολάρια σε μερικές ωρίτσες δουλειάς!\nΤο συγκεκριμένο κατάστημα μάλιστα του Σαν Ντιέγκο (Urbn Leaf) την ανεβάζει συχνά στο Instagram του προτρέποντας τους πελάτες του να καταναλώσουν τα προϊόντα με ένα κουλουράκι της μικρής. Κάτι που έχει κάνει αχτύπητο εμπορικά το πιο παράξενο επιχειρηματικό δίδυμο του κόσμου.\nΚι ενώ η μαριχουάνα είναι πλέον νόμιμη στην Καλιφόρνια, οι Προσκοπίνες του Σαν Ντιέγκο δεν είδαν με καλό μάτι την εξυπνάδα της μικρής, χαρακτηρίζοντας «ακατάλληλο το μέρος για την πώληση των μπισκότων μας».\nΚι έτσι τώρα η μικρή δεν κάθεται ακριβώς μπροστά στο μαγαζί, αλλά ανεβοκατεβαίνει διαρκώς το πεζοδρόμιο, κάτι που σημαίνει πως δεν παραβαίνει κανέναν προσκοπικό κανόνα! Πλέον ένας από τους γονείς της είναι πάντα μαζί της, αν και το επίσημο προσκοπικό σώμα αναδιπλώνεται, χαρακτηρίζοντας «γκρι περιοχή» τα καμώματά της.\n«Νομίζω πως οι πελάτες μας το λατρεύουν», είπε η εκπρόσωπος του Urbn Leaf, Savannah Rakofsky, «βγαίνουν και αγοράζουν κουτιά. Η πλάκα είναι πως μετά τη δημοσιοποίηση, είχαμε πολλές προσκοπίνες εδώ έξω»! Έτσι είναι οι καλές επιχειρηματικές ιδέες, βρίσκουν πάντα μιμητές…\nΣΧΕΤΙΚΑ TAGSΚαλιφορνια κανναβη κουλουρακια μαριχουανα μπισκοτα προσκοποΣ Σαν Ντιεγκο\n• Πυροβολισμοί στην Καλιφόρνια: Τέσσερις νεκροί, άφαντος ο ένοπλος\n• Πυροβολισμοί σε οικογενειακή συγκέντρωση στην Καλιφόρνια, πληροφορίες για νεκρούς\nΠαρασκευη, 09 Φεβρουαριου 2018, 0:44\nΑσπονδε φίλε γάτο,\nΟ οργανισμός των Girl guides oπως λέγεται σε τούτη την μεριά του Ατλαντικου ειναι κοινωνικός φορέας και οτι πουλάει ειναι κατόπιν άδειας που έχει απο το κράτος όπως επίσης και οι παλεμαχοι . Δεν υπαρχει κόστος για τα παιδία να γίνει λυκόπουλα όποτε απο κάπου πρεπει να εισπράξουν κάτι χρήματα. Τα μπισκότα η σοκολατες που πωλούνται έχουν και αυτά κάποιο κόστος και η τιμή πωλήσεως δεν ειναι ποτέ μεγαλύτερη απο τα σουπερμάρκετ , μην ενθουσιάζεται απο τα νούμερα που παρουσιάζει ο αρθρογράφος.\nΠεμπτη, 08 Φεβρουαριου 2018, 20:40\nΠώληση αγαθών χωρίς POS;\nΓι αυτό η Αμερική πάει κατά δ........


Αντίνοος Αλμπάνης: Η φωτογραφία που ανήρτησε και η πρώτη δημόσια αποκάλυψη για τις χημειοθεραπείες που υποβάλλεται | Ι LOVE STYLE\nΑντίνοος Αλμπάνης: Η φωτογραφία που ανήρτησε και η πρώτη δημόσια αποκάλυψη για τις χημειοθεραπείες που υποβάλλεται\nΑποκάλυψε το πρόβλημα υγείας που αντιμετωπίζει\nΟ ηθοποιός αυτό το διάστημα κάνει καλοκαιρινή περιοδεία σε όλη την Ελλάδα με την παράσταση "Ο κατά φαντασίαν ασθενής" του Πέτρου Φιλιππίδη. Ο Αντίνοος Αλμπάνης εδώ και σχεδόν δύο μήνες έχει ξυρίσει το κεφάλι του, γεγονός που πολλοί followers του στο instagram θεώρησαν ότι ήταν μία αλλαγή για το νέο θεατρικό ρόλο του.\nΌμως, ο ίδιος ο Αντίνοος Αλμπάνης με ένα instastory του αποκάλυψε ότι το τελευταίο διάστημα κάνει χημειοθεραπείες. Συγκεκριμένα, το InstaStory του ανέφερε: "Ταλαιπωρημένος: Ασφαλώς. Πόνος στα κόκαλα: Ναι. Απώλεια γεύσης: ω ναι. Αλλά είμαι Νίντζα της χημειοθεραπείας".\nΤι συμβαίνει στον Αντίνοο; Σύμφωνα με το usay.gr, από τον θεατρικό κύκλο, προκύπτει πως τους τελευταίους μήνες ο Αντίνοος Αλμπάνης έχει υποβληθεί σε έναν κύκλο χημειοθεραπειών, προκειμένου να αντιμετωπίσει μία κακοήθεια που του διαγνώστηκε πρόσφατα.\nΣύμφωνα με τις ίδιες πηγές, αυτός ήταν ο λόγος που ξύρισε το κεφάλι του ο αγαπημένος ηθοποιός -μιας και οι χημειοθεραπείες του προκάλεσαν την απώλεια των μαλλιών του- και επουδενί δεν είχε να κάνει η νέα του εμφάνιση με κάποιο ρόλο όπως αρχικά γράφτηκε σε sites.\nΑφροδίτη Γεωργίου: Αποκάλυψε πότε γεννάει!\nΚωνσταντίνα Ευριπίδου: Φόρεσε μια πολύ στιλάτη και οικονομική δερμάτινη φούστα\nO πιο εύκολος τρόπος για να καθαρίσετε τις ψεύτικες βλεφαρίδες σας\nΠέντε μπαχαρικά που βοηθούν στην απώλεια βάρους\nΤι προβλέπουν τα ζώδια για την Κυριακή 13 Οκτωβρίου 2019;\nΆντρη Καραντώνη: Εξομολογείται την πιο δύσκολη στιγμή στην καριέρα της\nΚωνσταντίνα Ευριπίδου: Η πρωινή συνήθεια με τη μικρή Αριάδνη!\nΓιώργος Νεοφύτου: Τα συγκινητικά λόγια για τη σύζυγό του on air! [βίντεο]\nΣύλβια Μαυροπούλου: Πήραμε μία γεύση από την τραπεζαρία του σπιτιού της!\nΗ Μαρία Ιωάννου με ένα απόλυτα κομψό look\nΠιέρος Σωτηρίου: Αποκάλυψε ποιο είναι το πρώτο πράγμα που κάνει μόλις επιστρέφει στην Κύπρο!\nΓιάννης Αντετοκούμπο: Θα γίνει μπαμπάς για πρώτη φορά!\nΠαρουσιαστής της κυπριακής τηλεόρασης στόλισε ήδη το χριστουγεννιάτικό του δέντρο! [εικόνες]\nΦωτεινή Παπαδοπούλου: Φωτογραφήθηκε με τις κόρες και τις εγγονές της για την εκστρατεία της Madame Figaro!\nΟ εύκολος και γρήγορος τρόπος να απαλλαγείς από τον πονόλαιμο\nΕλπίδα Ιακωβίδου: Το νέο της hair look που λατρέψαμε! [βίντεο]\nΑλφαμέγα Run As One: Πήγαμε στην δημοσιογραφική διάσκεψη\nΠέντε φυσικά μυστικά ομορφιάς: Μικρά θαύματα που μπορεί να κάνει το μέλι στο πρόσωπό σου


Ο κ. Γιάννης Καραγιάννης, εκτελεστικός πρόεδρος του Ομίλου Olympia, δήλωσε σχετικά: «Καλωσορίζω τον Piet, ένα από τα κορυφαία στελέχη του κλάδου μας παγκοσμίως, στη θέση του Προέδρου του Διοικητικού Συμβουλίου της Public-MediaMarkt. Η εμπειρία του Piet σε οργανισμούς ηλεκτρονικού εμπορίου από όλο τον κόσμο θα φέρει πιο κοντά την Public-MediaMarkt στο να πετύχει το μεγάλο στοίχημα για το ηλεκτρονικό εμπόριο στην Ελλάδα».\nΟ Piet Coelewij έχει αναλάβει με επιτυχία ηγετικούς ρόλους σε μερικές από τις μεγαλύτερες εταιρείες στον κόσμο. Έχει υπηρετήσει ως διευθύνων σύμβουλος του Ομίλου Wehkamp, κορυφαίου παίκτη ηλεκτρονικού εμπορίου στην ολλανδική αγορά. Προηγουμένως διετέλεσε αντιπρόεδρος της Global Operations και διευθύνων σύμβουλος της Sonos Inc για την Ευρώπη, τη Μέση Ανατολή και την Αφρική. Από 2007 έως το 2011 υπήρξε αντιπρόεδρος της Amazon στο Ηνωμένο Βασίλειo για τον τομέα Hardlines, όπου ήταν υπεύθυνος τόσο για τη λιανική όσο και για τη χονδρική πώληση. Κατά τα πρώτα 20 χρόνια της καριέρας του, κατείχε εκτελεστικές θέσεις στη Philips Electronics στην Ασία, την Αμερική και την Ευρώπη.\nΟ Χρήστος Καλογεράκης, διευθύνων σύμβουλος της Public-MediaMarkt (PMM) δήλωσε σχετικά: «Υποδεχόμαστε τον Piet ως πρόεδρο στο Διοικητικό Συμβούλιο σε μια πολύ σημαντική στιγμή για την εταιρεία μας, με ένα δυνατό πλάνο επενδύσεων για την επόμενη διετία σε ecommerce και logistics να είναι ήδη σε εξέλιξη. Από τον νέο του ρόλο θα μας βοηθήσει να ισχυροποιήσουμε το στρατηγικό μας πλάνο και την ετοιμότητά μας να το υλοποιήσουμε».\nΟ Piet Coelewij, νέος πρόεδρος του ΔΣ δήλωσε σχετικά: «Είμαι ενθουσιασμένος που συμμετέχω στο Διοικητικό Συμβούλιο μιας τόσο δυναμικής εταιρείας που έχει τη φιλοσοφία ενός διεθνούς ecommerce Retailer και τον ζήλο μίας start up. Η πιο σημαντική κοινοπραξία στην ελληνική αγορά μεταξύ δύο δυνατών και συμπληρωματικών brands, σε συνδυασμό με τα ισχυρά μερίδια του Public.gr και τη ραγδαία ανάπτυξη του Public Marketplace, εδραιώνουν την ηγετική θέση της PMM και εγγυώνται κάθε μελλοντική επιτυχία».\nΗ νέα σύνθεση του Διοικητικού Συμβουλίου της Public-MediaMarkt διαμορφώνεται ως εξής:\n-Gerrit (Gert) van de Weerdhof, Ανεξάρτητο, Μη Εκτελεστικό μέλος.\nΤελευταία ενημέρωση: Πέμπτη, 24 Σεπτεμβρίου 2020, 14:10


Βαγγέλης Μαρινάκης: Πότε θα κάνει πρεμιέρα το νέο κανάλι – Με εξάωρο πρόγραμμα θα ξεκινήσει — Kallithea Press\nHome>>ΑΤΤΙΚΗ>>Βαγγέλης Μαρινάκης: Πότε θα κάνει πρεμιέρα το νέο κανάλι – Με εξάωρο πρόγραμμα θα ξεκινήσει\nΒαγγέλης Μαρινάκης: Πότε θα κάνει πρεμιέρα το νέο κανάλι – Με εξάωρο πρόγραμμα θα ξεκινήσει\nKallithe@Press018 Απριλίου 20190\nΟ Βαγγέλης Μαρινάκης θα είναι- εκτός συγκλονιστικού απροόπτου- ο 6ος κάτοχος άδειας γενικού περιεχομένου, καθώς ο γνωστός εφοπλιστής και μεγαλομέτοχος της ΠΑΕ Ολυμπιακός ήταν ο μόνος που κατέθεσε αίτηση για μία από τις δύο «ορφανές» άδειες.\nΕφόσον ολοκληρωθεί ο έλεγχος και επί του πόθεν έσχες τότε ο Βαγγέλης Μαρινάκης θα λάβει την άδεια. Ωστόσο τα τηλεοπτικά του σχέδια δεν σταματούν εκεί.\nΟι συνεργάτες του εφοπλιστή οργανώνουν εδώ και καιρό web tv που αναμένεται να βγει στον αέρα με εξάωρο πρόγραμμα και θα προσπαθήσει να εκμεταλλευθεί την πολιτική συγκυρία αφού βρισκόμαστε σε προεκλογική περίοδο. Όπως αναφέρει το ένθετο «Secret» των «Παραπολιτικών» το web tv θα κάνει πρεμιέρα στις 17 Απριλίου.\nΕπικεφαλής του εγχειρήματος έχει αναλάβει ο Σταμάτης Μαλέλης, καθώς ο πρώην διευθυντής ειδήσεων του ΣΚΑΪ έχει τεράστια τηλεοπτική εμπειρία, ενώ ήταν ο πρώτος που είχε εισάγει τα παράθυρα στα δελτία ειδήσεων.\nΟ έμπειρος δημοσιογράφος αντικατέστησε την Πόπη Τσαπανίδου που παραιτήθηκε λίγο καιρό πριν την λήξη της διορίας για τις τηλεοπτικές άδειες. Το studio της web tv είναι εγκατεστημένο στα γραφεία των εφημερίδων «Νέα» και «Βήμα» στη Λεωφόρο Συγγρού.\nΒόλτα με τη Δήμητρα Γαλάνη ο Κώστας Μπακογιάννης στην Αθήνα\n100 χρόνια από την θυσία των Προσκόπων στο Αϊδίνι


Πάντερ: Όλα για το Κύπελλο – AEK24HOURS.GR\nΠάντερ: Όλα για το Κύπελλο\nΟ Κέβιν Πάντερ έφτασε στην Ελλάδα και στις πρώτες του δηλώσεις μίλησε για τη μεταγραφή του στην ΑΕΚ, ενώ τόνισε πως θα δώσει τον καλύτερό του εαυτό για το Κύπελλο Ελλάδας.\nΑναλυτικά όσα είπε στο aekbc.gr:\n«Αισθάνομαι πολύ όμορφα, που επέστρεψα στην Ελλάδα και ακόμη περισσότερο που θα αγωνιστώ με τη φανέλα της ΑΕΚ. Ξέρω, ότι οι απαιτήσεις εδώ είναι ακόμη περισσότερες σε σχέση με τις προηγούμενες ομάδες μου και είμαι έτοιμος να αποδείξω τι αξίζω. Αντιμετώπισα φέτος την ΑΕΚ δύο φορές με τη Ρόζα και στο παρελθόν με το Λαύριο. Είναι αρκετά καλή ομάδα και είμαι έτοιμος να προσθέσω και εγώ τα δικά μου χαρακτηριστικά.\nΕίμαι παίκτης, που μπορώ να «σκοράρω» και μου αρέσει να προσπαθώ να παίζω καλή άμυνα. Ο βασικός μου στόχος, είναι να κερδίζει η ομάδα μου».\nΓια τον Τελικό Κυπέλλου με Ολυμπιακό: «Θα τα δώσω όλα για να πάρουμε το Κύπελλο. Είναι πολύ σπουδαίο που η ομάδα κατάφερε να βρίσκεται στον τελικό. Δεν μας φοβίζει τίποτα».\nΓια το αν μίλησε με τον κόουτς Σάκοτα: «Ναι, μίλησα με τον κόουτς Σάκοτα. Μου άρεσε ο τρόπος του και αυτά που μου είπε, ότι θέλει να κάνει στην ομάδα και δεν ήταν καθόλου δύσκολο να αποφασίσω . Αυτό που μου ζήτησε είναι να κάνω το παιχνίδι μου και να βοηθάω την ομάδα να κερδίζει, με όποιον τρόπο μπορώ».\nΓια τους οπαδούς της ΑΕΚ: «Θα ήθελα να εκφράσω τον θαυμασμό μου για τον κόσμο της ΑΕΚ. Είναι οπαδοί που αγαπάνε την ομάδα τους. Τους είδα στην Αθήνα, τους είδα και στην Πολωνία. Ανυπομονώ να παίξω γι’ αυτούς».


archaeopteryx: Η Πτολεμαΐδα 5 (€1,3 δις για 800 MW) και οι ΑΠΕ (€9 δις για ... 650 MW!)\nΗ απλούστατη σύγκριση, είτε αρέσει, είτε δεν αρέσει, είναι ότι η Πτολεμαΐδα ηλεκτροδοτεί, ενώ οι ΑΠΕ κάνουν τα πάντα, αλλά δεν ηλεκτροδοτούν.\nΈχουμε περίπου 2.000 ονομαστικά αιολικά μεγαβάτ που έχουν κοστίσει τουλάχιστον 3 δις ευρώ. Συν συνοδά έργα, δρόμοι στο πουθενά, καλώδια στο πουθενά κλπ. Έχουμε και 3.000 ονομαστικά φωτοβολταϊκά μεγαβάτ που πρέπει να έχουν κοστίσει περί τα 5-6 δις ευρώ (συν καλώδια κλπ). Χοντρικά, 5.000 μεγαβάτ ΑΠΕ που έχουν κοστίσει 8-9 δις ευρώ.\nΤα 8-9 δις δεν τα έχουμε δανειστεί ακριβώς εμείς, τα έχουν δανειστεί οι ΑΠΕτεώνες, αλλά τα αποπληρώνουμε εμείς με περίπου 1,2 δις ευρώ τον χρόνο. (Βασικά ΕΤΜΕΑΡ, αλλά θα έπρεπε να προσθέσει κανείς και τις διασυνδέσεις).\nΤις αιολικές και τις φωτοβλταϊκές μεγαβατώρες τις πληρώνουμε είτε τις θέλουμε, είτε δεν τις θέλουμε, και συνήθως δεν τις θέλουμε, και όταν τις θέλουμε είναι περισσότερος ο μπελάς τους από το καλό τους, αφού, όταν υπάρχουν θα πρέπει να κόβουμε κάποια άλλη μονάδα, συνήθως αερίου, για να μην κάψουμε τα δίκτυα -- ή πιο απλά τις απορρίπτουμε στους Ιταλούς (όταν μας αφήνουν). Αυτή είναι η ειδοποιός διαφορά της ταρίφας, σε σχέση με το κόστος της λιγνιτική μεγαβατώρας. Την ταρίφα είσαι υποχρεωμένος να την πληρώσεις, είτε την θες, είτε όχι. Όταν πληρώνεις 3 ευρώ για να πάρεις κάστανα, το κάνεις επειδή θες να πάρεις κάστανα. Όταν πληρώνεις 6 ευρώ φόρο υπέρ του καστανά, είναι διαφορετικό. Έχουμε 3-4 καστανάδες που μας έχουν ρημάξει τόσα χρόνια. Φτάνει πια.\nΑλλά πίσω στα ονομαστικά μεγαβάτ ΑΠΕ. Λέει ο ΑΔΜΗΕ, στην μελέτη επάρκεια ισχύος, ότι τα αιολικά τα υπολογίζει στο 10% της ονομαστικής τους (σελ. 40, εδώ). Διορθώνω προηγούμενα αναφορά ότι τα φ/β μετράνε στο 25% της ονομαστικής τους ισχύος (δεν βλέπω κάτι τέτοιο στην Μελέτη Επάρκειας Ισχύος), αλλά αναφέρω το 15% σαν απολογιστικό capacity factor. Προϋπολογιστικά, τα ποσοστά αυτά είναι από ...ευγένεια. Όταν δεν φυσάει στις 9 το βράδυ, δεν κάνεις μουαγιέν... Ωστόσο, έστω και ευγενικά, έχουμε δώσει 8-9 δις ευρώ για 2.000 αιολικά και 3.000 φωτοβολταϊκά μεγαβάτ, που δεν είναι 5.000 μεγαβάτ, αλλά ...ευγενικά, 200+450 = 650 MW. 8-9 δις ευρώ για 650 MW ΑΠΕ σε σχέση με 1,3 δις ευρώ για 800 πραγματικά MW. Πώς την βλέπετε την δουλειά?\nΤα ψιλά γράμματα, ότι δηλαδή χρωστάμε 8-9 δις ευρώ για 5.000 διακοσμητικά μεγαβάτ ΑΠΕ, προκειμένου να εισάγουμε πραγματικό ρεύμα και να απορρίπτουμε αιολικό ρεύμα δεν τα σχολιάζω... Εξ άλλου ένα πουλάκι μου έχει πει ότι μέχρι και ρεύμα από αέριο απορρίπτουμε... Οι καστανάδες...\nΞέρετε κανέναν που να ψάχνει 9 δις ευρώ?\nΜπα, κανείς δεν ψάχνει 9 δισ. ευρώ, όταν μπορεί να κόψει συντάξεις. Ικανοποιεί το κοινό περί δικαίου αίσθημα των Γερμανών της Bild κι έχει το κεφάλι του ήσυχο. Αν τώρα η χώρα καταντήσει Βαϊμάρη, η ιστορία επαναλαμβάνεται ως φάρσα. Και ενίοτε ως τραγωδία.\nΑρχαιοπτέρυγα καταπληκτικό το σημερινό άρθρο, μόνο με μία παρατήρηση. Τα Φ/Β τα ανέβασες πολύ στο 25% της ονομαστικής τους ισχύς. Με βάση λοιπόν τα στοιχεία του ΛΑΓΗΕ στο ΜΔΣ για το έτος 2014 απο 2220 MW εγκατεστημένης ισχύος Φ/Β πήραμε συνολικά 3322 GWH ενώ με βάση την ονομαστική τους παραγωγή έπρεπε να πάρουμε 19447 GWH ή αλλιώς ο συντελεστής φόρτισης των Φ/Β ήτανε 17%. Αν δε πάμε στα Φ/Β στέγης εκει ο συντελεστής φόρτισης είναι μόλις στο 11,4%.\nτο έβαλα στα "15", αλλά τι 10? τι 15? τι 25? ΠΟΤΕ δεν έχει (σημαντικό) ήλιο πριν τις 9 το πρωί ή μετά τις 6 το απόγευμα, και που και που δεν έχει και καθόλου ήλιο, σε κάθε περίπτωση ΠΟΛΥ ακριβός τρόπος να διακιολογείς ΑΔΙ σε αεριάδες.\n16 Οκτωβρίου 2015 - 3:06 μ.μ.


Η ΡΕΝΑ ΡΙΓΓΑ ΜΑΣ ΕΚΑΝΕ ΝΑ «ΚΛΑΨΟΥΜΕ» ΑΠΟ ΤΑ ΓΕΛΙΑ\nΑρχική σελίδα Celebrities Η Ρένα Ρίγγα μας έκανε να «κλάψουμε» από τα γέλια\nΗ Ρένα Ρίγγα μας έκανε να «κλάψουμε» από τα γέλια\nΦωτογραφία της Ρένας Ρίγγα στην αγκαλιά του George Clooney «καίει» τη γνωστή σεναριογράφο, που φιγουράρει ως το... τρίτο πρόσωπο στον φημολογούμενο χωρισμό του διάσημου σταρ από την Amal Alamuddin!\nΈτσι κάπως το σκέφτηκε η δαιμόνια και πλακατζού δημιουργός της σειράς «Πέντε κλειδιά» και... αναστάτωσε τα πλήθη στα social media δημοσιεύοντας ένα τρυφερό ενσταντανέ με τον χολιγουντιανό σταρ.\nΣτη λεζάντα έγραψε: «Χωρίζει το αγόρι μου από την ανορεξικιά; George, επιτέλους κατάλαβες το λάθος σου. Γύρνα πίσω και θα σε κάνω πρωταγωνιστή σε καθημερινό, βρε... και πολλά άλλα! Πάντα δικιά σου»!\nΗ φωτογραφία της σεναριογράφου των μεγάλων επιτυχιών, όπως αναφέρει η espresso υπήρξε βεβαίως προϊόν μοντάζ, ωστόσο εκείνη έκανε και τη... φιγούρα της και απέδειξε πόσο ταιριαστό ζευγάρι είναι με τον γοητευτικό Αμερικανό πρωταγωνιστή και σκηνοθέτη.\nΗ Ρένα Ρίγγα έγινε γιαγιά\nΠριν λίγες μέρες, η σεναριογράγος Ρένα Ρίγγα έγινε γιαγιά. Ο γιος της Νίκος και η νύφη της Ντίνα απέκτησαν ένα όμορφο...\nΗ Έλενα Παπαρίζου δημοσίευσε στα social media μια φωτογραφία της, που ξεκαρδίζεται στα γέλια και δίπλα της βρίσκεται μία μικρή που...


“Γιατί είναι τρομερή, ιστορική στιγμή το αυτονόητο;” – Ο Σοφοκλής Σχορτσανίτης για την καταδίκη της Xρυσής Αυγής [vid] | Flash.gr\nFlash.gr / Ελλάδα / “Γιατί είναι τρομερή, ιστορική στιγμή το αυτονόητο;” – Ο Σοφοκλής Σχορτσανίτης για την καταδίκη της Xρυσής Αυγής [vid]\n“Γιατί είναι τρομερή, ιστορική στιγμή το αυτονόητο;” – Ο Σοφοκλής Σχορτσανίτης για την καταδίκη της Xρυσής Αυγής [vid]\nΟ Σοφοκλής Σχορτσιανίτης σχολιάζει την καταδίκη της Χρυσής Αυγής\nΕΠΙΜΕΛΕΙΑ Παναγιώτης Αλεξανδρόπουλος 16.10.2020 | 19:55 UPDATE: 23:40\n«Η καταδίκη της Χρυσής Αυγής είναι κάτι αυτονόητο. Είναι όμως; Όλα τα κανάλια έπαιζαν “τρομερή μέρα, ιστορική στιγμή για τη δικαιοσύνη”. Για ποιον λόγο είναι τρομερή στιγμή το αυτονόητο;». Με αυτά τα λόγια σχολίασε Σοφοκλής Σχορτσιανίτης την καταδίκη της Χρυσής Αυγής.\nΟ γνωστός καλαθοσφαιριστής βρέθηκε στο στούντιο της εκπομπής Eurohoops Show και μίλησε εφ’ όλης της ύλης για θέματα που δεν αφορούσαν στενά τον χώρο του μπάσκετ. Έτσι λοιπόν, όταν κλήθηκε να σχολιάσει την καταδίκη της Χρυσής Αυγής, δήλωσε τα εξής:\n«Σαν κοινωνία δεν έχουμε δείξει ότι δεν ανεχόμαστε τέτοιες συμπεριφορές. Πχ με τη Χρυσή Αυγή που λες. Είναι κάτι αυτονόητο. Είναι όμως αυτονόητο; Όταν έγινε η καταδίκη, εγώ το μόνο που διάβαζα ήταν “τρομερή μέρα”. Γιατί τρομερή μέρα; Για κάτι αυτονόητο; Τρομερή στην ιστορία. Για κάτι αυτονόητο είναι “τρομερή στην ιστορία”; Όλα τα κανάλια αυτό είχαν. Τρομερή μέρα, ιστορική στιγμή για τη δικαιοσύνη. Για ποιον λόγο είναι τρομερή στιγμή; Αλλά αυτό το μήνυμα περνάει. Ότι έγινε κάτι…»\nΜπορεί το νεοναζιστικό μόρφωμα της Χρυσής Αυγής να καταδικάστηκε, ο φασισμός όμως είναι έξω, συνεχίζει να δίνει το «παρών» και είναι επικίνδυνος. Κερδήθηκε μία μάχη, όχι όμως και όλος ο πόλεμος.\nΥπενθυμίζεται ότι ο Σχορτσανίτης είχε βρεθεί στο στόχαστρο των νεοναζί, που δεν μπορούσαν να αντέξουν το γεγονός πως ένας αθλητής με μαύρη επιδερμίδα αγωνιζόταν με τα χρώματα της εθνικής ομάδας, μαχόμενος με θάρρος έναντι στο φασισμό.\nΣυγκεκριμένα το 2012, όταν οι νεοναζί της Χρυσής Αυγής βρισκόντουσαν στο απόγειο της δράσης τους, ο Ηλίας Παναγιώταρος είχε υποστηρίξει ότι ο Σχορτσιανίτης δεν είναι Έλληνας επειδή είναι μαύρος.\n«Δεν θεωρούμε ότι ο Σχορτσιανίτης, σύμφωνα με τα πρότυπα της ελληνικής φυλής, είναι Έλληνας. Δεν είναι Έλληνας. Πρέπει να είναι και οι δύο γονείς του Έλληνες και να ανήκουν στην ευρωπαϊκή φυλή. Αυτό θεωρούμε εμείς. Αν θεωρείτε εσείς τον Σχορτσιανίτη Έλληνα, πάρτε τον στο δικό σας κόμμα» είχε πει ο Παναγιώταρος.\nΗ απάντηση του Σχορτιανίτη ήταν ηχηρή και αποστομωτική:«Δεν έχω πραγματικά να σχολιάσω τίποτα, πέρα από το ότι είμαι από 12 χρονών στις Εθνικές Ομάδες της Ελλάδος»\nΔίκη Χρυσής ΑυγήςκαταδίκηΣοφοκλής Σχορτσιανίτης


ΕΛΛΗΝΙΚΟ ΤΕΚΤΟΝΙΚΟ FORUM: Αυγούστου 2013\nΑΠΕΒΙΩΣΕ Ο ΚΥΡΙΑΚΟΣ ΜΠΟΥΡΤΖΙΚΟΣ ΜΕΓ. ΜΑΓΙΣΤΡΟΣ ΤΩΝ ΙΠΠ. ΤΟΥ ΝΑΟΥ\nΜε μεγάλη οδύνη αναγγέλλουμε\nτην μετάσταση του αγαπημένου μας αδ. Κυριάκου Μπουρτζίκου, Μεγάλου Μαγίστρου\nτων Ιπποτών του Ναού.\nΑΠΕΒΙΩΣΕ Ο ΚΥΡΙΑΚΟΣ ΜΠΟΥΡΤΖΙΚΟΣ ΜΕΓ. ΜΑΓΙΣΤΡΟΣ ΤΩΝ...


Οι 3 μεγαλύτεροι μύθοι για τα μαλλιά - evros24.gr\nΟι 3 μεγαλύτεροι μύθοι για τα μαλλιά\nΟι μύθοι γύρω από την ομορφιά υπάρχουν εδώ και εκατοντάδες χρόνια και σίγουρα έχεις ακούσει πολλούς όμως… παραπάνω από τους μισούς δεν ισχύουν!\nΘέλοντας λοιπόν να βάλουμε τα πράγματα στη θέση τους αποφασίσαμε να ξεκινήσουμε αργά και σταθερά καταρρίπτοντας μύθους και για αρχή θα μιλήσουμε για τα μαλλιά.\nΥπάρχουν 3 μύθοι που πρέπει να σταματήσεις να πιστεύεις τώρα και είναι οι εξής:\nΜπορείς να επανορθώσεις την ψαλίδα\nΔυστυχώς δεν μπορείς όσο και αν προσπαθήσεις! Η ψαλίδα είναι αποτέλεσμα της φθοράς της τρίχας και δεν μπορεί να διορθωθεί, πρέπει να κοπεί. Αυτό που μπορείς να κάνεις είναι να βελτιώσεις την εμφάνισή της αλλά να ξέρεις πως είναι προσωρινή λύση. Βελτιώνοντας την εμφάνιση της ψαλίδας αποκτάς λίγο πιο όμορφα μαλλιά και αποφεύγεις το κούρεμα αλλά δεν θα το κάνεις για πάντα. Στο τέλος, η άκρη της τρίχας θα σπάσει και θα χάσεις το μήκος έτσι κι αλλιώς. Καλύτερα λοιπόν να κουρεύεσαι συχνά!\nΑν ξεριζώσεις μία λευκή τρίχα θα εμφανιστούν άλλες δέκα\nΜα είναι δυνατόν; Δεν θα γίνει αυτό σε καμία περίπτωση. Αν πρόκειται να βάλεις περισσότερες λευκές τρίχες στα μαλλιά σου θα τις βγάλεις είτε ξεριζώσεις αυτή τη μία που σε ενοχλεί είτε όχι. Αυτό που δεν πρέπει να κάνεις είναι να προσπαθείς να ξεφορτωθείς τα λευκά σου ξεριζώνοντάς τα! Μπορείς να τα αφήσεις ήσυχα και να τα αγαπήσεις, να τα καλύψεις με ένα σπρέι κάλυψης των λευκών (υπάρχουν πολλά) ή να τα ξεκινήσεις τις βαφές. Είναι απλό!\nΕίναι καλύτερα να στεγνώνεις τα μαλλιά σου με ένα μπλουζάκι\nΗ λογική πίσω από αυτό το μύθο είναι ότι, το cotton, είναι πιο απαλό για τα μαλλιά σου από ότι η πετσέτα και δεν τα αγριεύει όσο είναι στην πιο ευαίσθητη φάση τους (βρεγμένα) αλλά και πάλι… η πετσέτα είναι και αυτή βαμβακερή. Διαφορά θα δεις μόνο με ειδικά υφάσματα όπως το flannel. Συνεπώς, αν θέλεις να κάνεις αυτό το παραπάνω βήμα για να προστατέψεις τα μαλλιά σου, σταμάτα να χαλάς τα t-shirt σου και αναζήτησε ένα ειδικό τουρμπάνι για τα μαλλιά. Αν και seriously… είναι κάπως υπερβολικό!


Nataly8 (συζήτηση · συνεισφορές – Δικαιώματα επεξεργασίας)Επεξεργασία\nΗ συζήτηση στη σελίδα αυτή έχει ολοκληρωθεί. Ο χρήστης Nataly8 δεν εκλέχθηκε διαχειριστής λόγω μικρής συμμετοχής στην ψηφοφορία. --Γλαύκος ρίχτο 21:00, 4 Νοεμβρίου 2016 (EET)\nΚαλημέρα! Ήμουν διαχειριστής των Βικινέων κατά την περίοδο 2011-2013. Στα μέσα του 2013 εγκατέλειψα το εγχείρημα, ωστόσο, τώρα επέστρεψα. Μετά από λίγη σκέψη και βλέποντας την απουσία χρηστών από το εγχείρημα, αποφάσισα να ζητήσω εκ νέου τα δικαιώματα του διαχειριστή, ώστε να μπορώ να προστατεύω τα Βικινέα σε περίπτωση βανδαλισμών και να εξασφαλίσω την ομαλή λειτουργία του εγχειρήματος. Nataly8 συζήτηση 11:21, 7 Ιουνίου 2016 (EEST)\nΕρωτήσεις και σχόλιαΕπεξεργασία\nΟ Nataly8 υπήρξε άξιος και δραστήριος διαχειριστής των Βικινέων για ένα μεγάλο χρονικό διάστημα. Η παρουσία του εκ νέου ως διαχειριστή μπορεί να ξαναδώσει ζωή στο εγχείρημα. Προφανώς και υποστηρίζω την υποψηφιότητά του. --Γλαύκος ρίχτο 12:42, 7 Ιουνίου 2016 (EEST)\nΥπέρ, γνωρίζοντας τον Nataly8 από την Βικιπαίδεια, καθώς σε αυτό το wiki δεν είμαι ενεργός, πιστεύω ότι είναι ικανός να χρησιμοποιήσει τα διαχειριστικά εργαλεία προς όφελος των ελληνικών Βικινέων. —Ah3kal (συζήτηση) 12:31, 14 Ιουνίου 2016 (EEST)\nΤελευταία επεξεργασία στις 27 Αυγούστου 2017, στις 08:40


Νέα επιχείρηση – σκούπα στη Μεσαιωνική Πόλη της Ρόδου | Ρόδος Νέα\nHome / ΔΩΔΕΚΑΝΗΣΑ / ΤΟΠΙΚΑ / Νέα επιχείρηση – σκούπα στη Μεσαιωνική Πόλη της Ρόδου\nΝέα επιχείρηση – σκούπα στη Μεσαιωνική Πόλη της Ρόδου\n5:29 μ.μ. ΔΩΔΕΚΑΝΗΣΑ , ΤΟΠΙΚΑ Edit\nΝέα επιχείρηση «σκούπα» πραγματοποιήθηκε χθες στην Μεσαιωνική Πόλη της Ρόδου όταν κλιμάκια του Δήμου Ρόδου, διενήργησαν εκτεταμένους ελέγχους και κατάσχεσαν...\nεμπορεύματα με τουριστικά είδη που είχαν τοποθετηθεί παρανόμως σε κοινόχρηστους χώρους μέσα στο μνημείο και μάλιστα σε πολύ κεντρικό σημείο.\nΣύμφωνα με πληροφορίες και με αυτόπτες μάρτυρες, δεν έλειψαν και πάλι οι «εντάσεις» καθώς οι επιχειρηματίες δυσανασχέτησαν εντόνως από την νέα αυτή επιχείρηση και διαμαρτύρονταν επειδή υπήρχε πολύ μεγάλη κίνηση μεσούσης της τουριστικής περιόδου.\nΕπικεφαλής της μεγάλης αυτής «επιχείρησης – σκούπας» ήταν ο ίδιος ο αντιδήμαρχος Μεσαιωνικής Πόλης κ. Γιώργος Κακούλης μαζί με τον διοικητή της Τουριστικής Αστυνομίας κ. Λάμπρο Αλεξανδρή, πλαισιωμένους από 2 αστυνομικούς της Τουριστικής Αστυνομίας και 4 άτομα από την ομάδα «ΔΙΑΣ».\n«Αυτή την φορά, δεν ειδοποίησα κανέναν. Η επιχείρηση αυτή είχε ως στόχο να προειδοποιήσουμε κάποιους συγκεκριμένους επιχειρηματίες οι οποίοι παρανομούν συστηματικά και καταλαμβάνουν παρανόμως κοινόχρηστους χώρους. Μαζέψαμε ένα φορτηγό με εμπορεύματα από τουριστικά είδη. Δυστυχώς, κάποιοι δεν βάζουν μυαλό. Ο Δήμος Ρόδου δεν μπορεί να κάνει τον ‘χωροφύλακα’ αλλά ούτε και να κάθεται άπρακτος. Από την μία διαμαρτύρονται κάποιοι ότι η δημοτική αρχή δεν κάνει τίποτα και από την άλλη, όταν επιχειρούμε να εφαρμόσουμε τους νόμους, ερχόμαστε αντιμέτωποι με τις καταστάσεις τις οποίες έχουν επιβάλει οι ίδιοι μέσα στην Μεσαιωνική Πόλη», δήλωσε στην «δημοκρατική», ο κ. Γιώργος Κακούλης.\nΩστόσο, επειδή δεν πρέπει να μπαίνουν όλοι στο στόχαστρο, ο αντιδήμαρχος εξηγεί πως δεν απευθύνεται σε όσους επιχειρηματίες είναι συνεπείς: «Δεν θέλω να τους βάλω όλους μέσα στο ίδιο καζάνι. Κάποιοι όμως, δεν λένε να συνετιστούν. Κάποτε πρέπει να επιβληθεί ο κανονισμός μέσα στην Μεσαιωνική Πόλη. Όταν δεν κάνουμε τίποτε, μας κατηγορούν ότι μένουμε άπρακτοι και όταν κάνουμε κάτι, μας κατηγορούν και μας επιτίθενται. Ας μας πουν τι ακριβώς θέλουν, τελικά!», τόνισε ο κ. Κακούλης.\nΝα σημειωθεί πως τα κατασχεθέντα (τραπεζοκαθίσματα, εμπορεύματα, ταμπέλες κλπ) που ήταν τοποθετημένα παρανόμως σε κοινόχρηστους χώρους, μεταφέρθηκαν και φυλάσσονται στο Τμήμα Προμηθειών του Δήμου.\n«Εντοπίσαμε και πολλές περιπτώσεις στις οποίες επιβλήθηκαν ήδη πρόστιμα. Ξέρω ότι δεν είναι καθόλου καλή η εικόνα να σηκώνουμε από τις καρέκλες, τους πελάτες και τους ξένους τουρίστες μέσα στον Αύγουστο μήνα, αλλά επιτέλους σε αυτό τον τόπο, ας αναλάβουν όλοι τις ευθύνες τους!», δήλωσε ο αντιδήμαρχος.\nΣύμφωνα με πληροφορίες οι επιχειρήσεις αυτές θα συνεχιστούν εντατικά αλλά με αιφνίδιο τρόπο και μέσα στο επόμενο διάστημα και θα επιβάλλονται τα ανάλογα πρόστιμα.


Είναι το καλοκαίρι κατάλληλη εποχή για ρινοπλαστική; - Iatropedia\n17 Ιουνίου 2018 | 09:05\nΟι χειρουργημένοι ασθενείς μπορούν να απολαύσουν τον ήλιο και τη θάλασσα, αρκεί να προστατεύσουν τη ευαίσθητη μύτη τους. Όταν η επέμβαση γίνεται με την κλασική μέθοδο και τα συμβατικά εργαλεία, η μύτη μετά την επέμβαση έχει μεγαλύτερο οίδημα και εκχυμώσεις ενώ είναι και περισσότερο ευαίσθητη στη ζέστη. Κι αυτό διότι τα οστά, οι χόνδροι και τα μαλακά μόρια όπως οι μύες και τα αιμοφόρα αγγεία τραυματίζονται πολύ περισσότερο. Κατά την μετεγχειρητική περίοδο όλα αυτά αποκαθίστανται αλλά απαιτείται περισσότερος χρόνος και μέχρι τότε η μύτη είναι πιο ευάλωτη στην έκθεση στη ζέστη και στην ηλιακή ακτινοβολία.\nΌταν όμως επιλέγεται η diamond ρινοπλαστική, δηλαδή η επέμβαση που γίνεται χωρίς οστεοτόμους και ράσπες, αλλά με σύγχρονα χειρουργικά συστήματα υπερήχων με τα οποία δεν τραυματίζονται μαλακοί ιστοί, η μύτη παρουσιάζει πολύ λιγότερο οίδημα και εκχυμώσεις ενώ η μετεγχειρητική πορεία είναι πολύ γρηγορότερη και ελαφρύτερη. Βέβαια αυτό δεν σημαίνει απαλλαγή από την ανάγκη χρήσης μιας αντηλιακής κρέμας. Αντιθέτως, επιβάλλεται η εφαρμογή της με δείκτη προστασίας τουλάχιστον 30 και η ανανέωσή της κάθε λίγες ώρες (ή λεπτά δεδομένου ότι η διάρκεια των αντηλιακών δεν ξεπερνά τα 40 λεπτά εάν ο χρήστης κολυμπήσει ή ιδρώσει). Επιπλέον προστασία προσφέρουν τα καπέλα με μεγάλο γείσο, αλλά και η ομπρέλα θαλάσσης.\nTags: ΠΛΑΣΤΙΚΗ ΜΥΤΗΣ, ΡΙΝΟΠΛΑΣΤΙΚΗ


Ένας μπακάλης σκότωσε με τσεκούρι ένα ζευγάρι Ινδών στο κρατίδιο Ούταρ Πραντές, στη βόρεια Ινδία, επειδή αρνήθηκαν να του αποπληρώσουν ένα χρέος ύψους περίπου 20 λεπτών του ευρώ. Το ζευγάρι, που ανήκε στην κάστα των Ντάλιτ (των "Ανέγγιχτων") πήγαινε στη δουλειά του όταν ο ιδιοκτήτης του παντοπωλείου τους ζήτησε να πληρώσουν το χρέος τους, ύψους 15 ρουπιών (περίπου 20 λεπτά). "Ο έμπορος τους ζήτησε τα χρήματα κι εκείνοι τον παρακάλεσαν να πληρώσουν αργότερα. Έγινε έξαλλος από τον θυμό του και τους επιτέθηκε με τσεκούρι" είπε ο αστυνομικός Αρούν Κούμαρ, που έχει αναλάβει την έρευνα. Τα θύματα είχαν ψωνίσει βερεσέ από το κατάστημα του δράστη την περασμένη εβδομάδα και υποσχέθηκαν να του δώσουν τα χρήματα σε λίγες ημέρες, διευκρίνισε ο Κούμαρ. Ο μπακάλης συνελήφθη και οι αστυνομικοί εντόπισαν το όπλο που χρησιμοποίησε για το φονικό. Εκατοντάδες άνθρωποι δολοφονούνται κάθε χρόνο στην Ινδία για ασήμαντες αφορμές. Στο Νέο Δελχί, σχεδόν το 15% των φόνων που διαπράχθηκαν το 2014 έγιναν χωρίς κίνητρο. Την ίδια χρονιά, σε όλη τη χώρα δολοφονήθηκαν περισσότεροι από 33.000 άνθρωποι, σύμφωνα με επίσημα στατιστικά στοιχεία.


Με Άλλα Μάτια : ΕΝΑΣ ΠΟΛΥΤΙΜΟΣ ΔΙΑΔΙΚΤΥΑΚΟΣ ΧΑΡΤΗΣ ΠΡΟΣΒΑΣΙΜΟΤΗΤΑΣ ΓΙΑ ΤΑ ΑΤΟΜΑ ΜΕ ΚΙΝΗΤΙΚΑ ΠΡΟΒΛΗΜΑΤΑ\nΕΝΑΣ ΠΟΛΥΤΙΜΟΣ ΔΙΑΔΙΚΤΥΑΚΟΣ ΧΑΡΤΗΣ ΠΡΟΣΒΑΣΙΜΟΤΗΤΑΣ ΓΙΑ ΤΑ ΑΤΟΜΑ ΜΕ ΚΙΝΗΤΙΚΑ ΠΡΟΒΛΗΜΑΤΑ\nΕκ μέρους της ομάδας του Prosvasis, η Έφη Δασκαλοπούλου μίλησε στη HuffPostGreece για το πώς κατάφεραν να χαρτογραφήσουν τους προσβάσιμους χώρους σε όλη την Ελλάδα καθώς και για το ποια είναι η κατάσταση της χώρας σήμερα για όλους τους συμπολίτες μας με κινητικά προβλήματα που θέλουν το πιο απλό: να κυκλοφορούν όπως οι υπόλοιποι. Πριν από δύο χρόνια μία ομάδα φοιτητών αποφάσισε να συμμετέχει σε έναν διεθνή φοιτητικό διαγωνισμό επιχειρηματικότητας και καινοτομίας. Από αυτή «τη διάθεση για δοκιμή του εαυτού τους», όπως λένε οι ίδιοι, προέκυψε η δημιουργία της διαδικτυακής πλατφόρμας Prosvasis. Πρόκειται για ένα πολύτιμο εργαλείο στα χέρια όλων των ατόμων με κινητικά προβλήματα, καθώς αποτελεί στην ουσία έναν χάρτη όλων των προσβάσιμων σημείων για ΑμεΑ στην Ελλάδα, από καφέ και εστιατόρια μέχρι ξενοδοχεία και κινηματογράφους ή θέατρα - και όχι μόνο.\nΕκ μέρους της ομάδας του Prosvasis, η Έφη Δασκαλοπούλου μίλησε στη HuffPostGreece για το πώς κατάφεραν να χαρτογραφήσουν τους προσβάσιμους χώρους σε όλη την Ελλάδα καθώς και για το ποια είναι η κατάσταση της χώρας σήμερα για όλους τους συμπολίτες μας με κινητικά προβλήματα που θέλουν το πιο απλό: να κυκλοφορούν όπως οι υπόλοιποι.\nΠότε δημιουργήθηκε το Prosvasis;\nΤο Prosvasis ξεκίνησε το Νοέμβριο του 2013. Δημιουργήθηκε από τη διάθεση για δοκιμή του εαυτού μας σε ένα διεθνή διαγωνισμό καινοτομίας, καθώς και από τη θέληση να πάρουμε το βάφτισμα του πυρός, όσο το δυνατόν πιο ενεργά, στο χώρο της επιχειρηματικότητας. Ωστόσο, η ενασχόλησή μας αυτή -στα πλαίσια του διαγωνισμού- έβγαλε στην επιφάνεια την ανάγκη μας για προσφορά και δημιουργία. «Την άνοιξη αν δεν την βρεις τη φτιάχνεις», έλεγε ο Οδυσσέας Ελύτης. Έτσι κάναμε κι εμείς με το Prosvasis.\nΠοιοι βρίσκονται πίσω από αυτό;\nΠίσω από το Prosvasis είναι μια ομάδα από 5 φοιτητές του Πανεπιστημίου Πατρών. Η Έφη Δασκαλοπούλου, ο Βασίλης Καπογιαννόπουλος, η Έλενα Καζία από τους Μηχανικούς Η/Υ & Πληροφορικής - και ο Κώστας Μπέλλας, που έφυγε για να συνεχίσει τις σπουδές του στο Μάντσεστερ - και ο Νίκος Φαζάκης από τους Ηλεκτρολόγους Μηχανικούς. Η Έφη συνεχίζει με μεταπτυχιακό στα Συστήματα Επεξεργασίας Σημάτων και Επικοινωνιών του ίδιου τμήματος, ενώ ο Βασίλης συνεχίζει με μεταπτυχιακό στη Διοίκηση Επιχειρήσεων. Η κοινή μας όρεξη για δημιουργία και εφαρμογή των ιδεών και ονείρων μας, είναι αυτά που έδειξαν και την κοινή πορεία πάνω στο startup μας.\nΠώς γεννήθηκε η ιδέα για το Prosvasis;\nΠάντα θεωρούσαμε ότι η προσβασιμότητα είναι αναμφισβήτητο δικαίωμα όλων και πάντα παρατηρούσαμε ανθρώπους που κινούνται στους δρόμους με αναπηρικό αμαξίδιο, γυναίκες και άνδρες με μωρά στο καρότσι ή ηλικιωμένους, διαπιστώνοντας ότι δεν ήταν τόσο απλό και εύκολο να ασκήσουν αυτό το δικαίωμα στη μετακίνηση. Το γνωσιακό μας υπόβαθρο, το ότι όλοι αγαπάμε αυτό που κάνουμε, παρά τις δυσκολίες, και το ότι χρησιμοποιούμε τις δυσκολίες αυτές ως εφαλτήριο για να πάμε ένα βήμα παραπέρα κάθε φορά, είναι αυτά που μας έκαναν να μπορούμε να μιλάμε για μια ιδέα στα πλαίσια ενός διαγωνισμού, που στη συνέχεια πήρε σάρκα και οστά και έγινε το Prosvasis.\nΠοιος είναι λοιπόν ο στόχος του;\nΣτόχος μας ήταν να προσπαθήσουμε να βγάλουμε από το σπίτια τους, συμπολίτες με κινητικά προβλήματα. Αν κυκλοφορήσεις σε ευρωπαϊκές πόλεις θα πιστέψεις ότι έχουν πιο πολλούς ανθρώπους με κινητικές δυσκολίες σε σχέση με την Ελλάδα. Στους δρόμους βλέπεις συνεχώς άτομα με αναπηρία οι οποίοι τα πηγαίνουν περίφημα και μπορούν να κινηθούν με άνεση παντού. Σε έρευνα που κάναμε είδαμε όμως πως δεν είναι έτσι. Η Ελλάδα έχει περισσότερα άτομα με ειδικές ανάγκες που όμως είναι κλεισμένα στα σπίτια τους στη χώρα μας και δεν μετακινούνται λόγω έλλειψης υποδομών. Έτσι μας ήρθε η ιδέα να χαρτογραφήσουμε ή και να κάνουμε προσβάσιμα σημεία όπως εστιατόρια, καφέ, χώρους πολιτισμού, χώρους για περιπάτους ΑμεΑ, κινηματογράφους, θέατρα, θέσεις παρκαρίσματος, ξενοδοχεία και σημεία πρόσβασης σε θάλασσες (Seatrac).\nTo Prosvasis αποτελεί το πρώτο online σύστημα υποστήριξης ΑμεΑ και ατόμων που χρήζουν ιατρικής αποθεραπείας μετά από κάποιο ατύχημα (με έμφαση στις κινητικές αναπηρίες), συγκεντρώνοντας όλες τις χρήσιμες υπηρεσίες και πληροφορίες χαρτογραφημένες σε μία κοινή πλατφόρμα και εν δυνάμει application. Σκοπός του είναι να δώσει πληροφορίες προσβασιμότητας και να παρέχει ολοκληρωμένα πακέτα προσβάσιμων διακοπών στα άτομα αυτά εύκολα, γρήγορα και απλά.\nΠοια ήταν τα βήματα που ακολουθήσατε για να γίνει πραγματικότητα το Prosvasis; Πώς συλλέξατε όλες τις πληροφορίες και πώς τις «μεταμορφώσατε» σε εφαρμογή;\nΗ αλήθεια είναι ότι δυσκολευτήκαμε αρκετά για να φτιάξουμε τα βήματα δημιουργίας του Prosvasis. Το πρώτο μέλημα μας ήταν να αντλήσουμε μια βάση δεδομένων με προσβάσιμα σημεία. Ξεκινήσαμε από την Πάτρα και προχωρήσαμε και σε άλλες πόλεις βρίσκοντας συλλόγους και ήρθαμε σε επαφή με τα ίδια τα ΑμεΑ για πληροφορίες. Βρήκαμε στην ουσία τους χρήστες μας επικοινωνώντας με ανθρώπους- κλειδιά σε οργανωμένες κοινότητες αναπήρων . Και έτσι στήσαμε ένα networking και αναπτύξαμε το προϊόν μας παράλληλα με αυτούς.\nΚατόπιν επισκεπτόμασταν από πόρτα σε πόρτα καταστήματα, καφετέριες, ξενοδοχεία κτλ για να ελέγξουμε την προσβασιμότητά τους. Εάν πληρούσαν προδιαγραφές προσβασιμότητας για ΑμεΑ, τους «φορτώναμε» στην πλατφόρμα πολύ απλά και χειροκίνητα. Μερικοί μάλιστα μπήκαν και στη διαδικασία να φτιάξουν ράμπες μετά την επίσκεψή μας. Στο Prosvasis μπορεί όποιος επιθυμεί να «ανεβάσει» προσβάσιμα σημεία εύκολα και απλά.\nΠοια είναι η εικόνα που αντικρίσατε όσον αφορά την κατάσταση της προσβασιμότητας για άτομα με αναπηρίες σε καφέ κτλ;\nΔυστυχώς η εικόνα για το μέγεθος της προσβασιμότητας είναι αντίστροφος ανάλογη με τον αριθμό των ατόμων με αναπηρία. Και αυτό μας άφησε πραγματικά άφωνους. Υπάρχουν αρκετά προβλήματα προσβασιμότητας, ακόμα και για τα πιο απλά πράγματα σε σχέση με τον τεράστιο αριθμό ΑμεΑ που υπάρχει.\nΤο μεγαλύτερο πρόβλημα όμως που μας μετέφεραν και οι χρήστες, πέρα από τις ελλιπείς υποδομές, είναι ότι ακόμα και εκεί που υπάρχουν πλήρως οργανωμένες υποδομές δεν υπάρχει ενημέρωση γύρω από αυτές. Σίγουρα δεν υπάρχουν πολλά καφέ σε μια πόλη που να είναι πλήρως προσβάσιμα, αλλά υπάρχουν μερικά που διαθέτουν ράμπες, καθώς και σημεία για θέσεις πάρκινγκ ΑμεΑ.\nΥπάρχει κάποια πόλη που θα λέγατε ότι πραγματικά δίνει μεγαλύτερη βαρύτητα στην προσβασιμότητα, ή παντού η κατάσταση είναι η ίδια;\nΠρος μεγάλη μας έκπληξη υπάρχουν ελληνικές πόλεις καθώς και ξενοδοχειακές μονάδας που είναι πλήρως οργανωμένες για να φιλοξενούν ΑμεΑ. Μπορούμε να αναφερθούμε τυχαία σε μερικές από αυτές όπως η Κομοτηνή, τα Τρίκαλα, η Κως και η Κρήτη. Τα άτομα με αναπηρίες μπορούν να εξερευνήσουν την πλατφόρμα και δεν πρέπει να διστάσουν να επικοινωνήσουν μαζί μας, η ομάδα μας είναι διαθέσιμη να εντοπίσει τον κατάλληλο διαθέσιμο προορισμό ανάλογα με τις απαιτήσεις τους.\nΘεωρείτε πως έχει αλλάξει η κατάσταση στο θέμα της προσβασιμότητας ή έχουμε μείνει στα ίδια;\nΗ κατάσταση που επικρατεί στο θέμα της προσβασιμότητας στην Ελλάδα είναι δύσκολο να αλλάξει, αφού πρώτα απαιτείται να αλλάξει η νοοτροπία και η παιδεία γύρω από το θέμα των ΑμεΑ. Δεν είναι μόνο η έλλειψη υποδομών που δημιουργεί το πρόβλημα, αλλά και οι ίδιοι οι πολίτες που ζουν και βιώνουν την καθημερινότητα στην Ελλάδα. Απαιτείται να συνειδητοποιήσουν όλοι τον καθολικό σχεδιασμό, από τους επιχειρηματίες μέχρι και τα νέα παιδιά. Πρέπει να ευαισθητοποιηθούν όλοι γύρω από το συγκεκριμένο θέμα και να κατανοήσουν ότι η διαφορετικότητα είναι η εμπειρία. Αυτή μας η προσπάθεια με το Prosvasis, πιστεύουμε πως είναι ένα λιθαράκι, ώστε να αλλάξει η νοοτροπία και ο τρόπος σκέψης της ελληνικής κοινωνίας απέναντι σε αυτά τα άτομα, που ζουν, δημιουργούν και εργάζονται γύρω μας. Το Prosvasis σίγουρα συντέλεσε σε αυτό, αλλά ακόμα ο δρόμος είναι μακρύς.\nΠοιες είναι οι νέες υπηρεσίες που έχουν προστεθεί στο Prosvasis;\nΜια ακόμη υπηρεσία του Prosvasis είναι το Αccessible Βooking, το οποίο είναι μια μηχανή αναζήτησης προσβάσιμων ξενοδοχείων ειδικά για ΑμεΑ. Πρόκειται για μια ιδιαίτερα σημαντική υπηρεσία που παρέχει τη δυνατότητα κράτησης αποκλειστικά σε όσα ξενοδοχεία ανταποκρίνονται σε Άτομα με Αναπηρία και έχουν λάβει ACCESSIBILITY PASS. Παράλληλα, δημιουργούμε πακέτα προσβάσιμων διακοπών για ΑμεΑ προβάλλοντας τους πιο προσβάσιμους προορισμούς και η ομάδα μας έχει εξασφαλίσει προσφορές για διαμονή ΑμεΑ σε πλήρως προσβάσιμα ξενοδοχεία. Το μόνο που μένει είναι όσοι ενδιαφέρονται να κατευθυνθούν στην πλατφόρμα και στο blog του Prosvasis.\nΌραμά μας είναι η χαρτογράφηση της προσβασιμότητας των πόλεων να μεγαλώσει σε Ελλάδα και εξωτερικό, βοηθώντας όλο και περισσότερους συνανθρώπους μας.\nΕπιθυμούμε η προσπάθεια αυτή να συντελέσει στην αύξηση του τουρισμού της χώρας, αλλά και να δημιουργήσει το κίνητρο για ταξίδια σε όλους.


Στη πρόσφατη συνέντευξη που έδωσε ο Αρχιεπίσκοπος στην τηλεόραση για τα τρέχοντα θέματα της Εκκλησίας έγινε και ερώτηση σχετικά με τον προκάτοχό του Αρχιεπίσκοπο Χριστόδουλο και συγκεκριμένα με τον τρόπο ενεργείας εκείνου έναντι των κοσμικών αρχόντων. Είναι γνωστό ότι όλοι όσοι ωφελήθηκαν από τον Αρχιεπίσκοπο Χριστόδουλο ή ταυτίσθηκαν μαζί του ιδεολογικά στους κοσμικούς τρόπους με τους οποίους εκείνος ήθελε να «δοξάσει» την Εκκλησία (και τον εαυτό του) τον θυμούνται με ευλάβεια και του απονέμουν τον τίτλο «ο Μακαριστός». «Αν ήταν σήμερα ο Μακαριστός…», λένε «θα ήταν αλλιώς τα πράγματα…».\nΌσο και αν αυτοί οι άνθρωποι προσπαθούν να ωραιοποιήσουν το πρόσωπο που έχει μεγάλη ευθύνη για το σημερινό κατάντημα της Ελλάδος ο Θεός δεν κάνει λάθος που πήρε την δεδομένη στιγμή τον «Μακαριστό». Γιατί όμως έχει «ο Μακαριστός» αυτή την ευθύνη;\n1. Γιατί ξεσήκωσε τον κόσμο με τις υπογραφές και στην συνέχεια τον απογοήτευσε, για να μην πούμε ότι τον ξεπούλησε. Δεν είναι κρυφό μυστικό ότι τα «έφτιαξε» τότε με την Κυβέρνηση Καραμανλή και πέταξε τις υπογραφές στα σκουπίδια προκειμένου να έχει πρόσκαιρα ωφελήματα. Πολλοί έλεγαν, όχι αδικαιολόγητα, ότι το αντάλλαγμα ήταν μερίδιο από το τότε δοθέν «πακέτο Ντελόρ».Η αποτυχία εκείνη των θρησκευόμενων αποκλείει κάθε σκέψη κινητοποιήσεων για το παρόν και το μέλλον.\n2. Με το κύρος που απέκτησε «ο Μακαριστός» από τις κινητοποιήσεις του θρησκευόμενου λαού -και βέβαια και την «αβάντα» των δημοσιογράφων- έφερε τον Πάπα στην Ελλάδα για πρώτη φορά στη χιλιόχρονη ιστορία αυτού του τόπου. Από τότε αρχίζουν και τα δεινά της Ελλάδος. Όπου πήγε ο Πάπας , Κύπρο, Συρία, Ελλάδα, καταστροφή ακολούθησε.\nΌχι μόνον δέχθηκε τον Πάπα αλλά και κατά την επακολουθήσασα επίσκεψή του στο Βατικανό αναγνώρισε στο κοινόν ανακοινωθέν, που υπέγραψε και «ο Μακαριστός», τα θεομίσητα δόγματα της Β. Βατικανής Συνόδου. Κανένας Ορθόδοξος δεν έχει υπογράψει παρόμοιο κείμενο μετά την Φεράρα της Φλωρεντίας, μόνον «ο Μακαριστός».\n3. Μας είπε «ο Μακαριστός» ότι όλα αυτά τα έκανε για να έχουμε πρόσβαση στην Ευρώπη. Γιαυτό λοιπόν το κόμμα του Πάπα στην Γερμανία, δηλαδή οι Χριστιανοδημοκράτες της Μέρκελ, μας κατέστρεψαν; Δεν τα ήξερε αυτά «ο Μακαριστός;»\n4. Υπεροπτικά φερόταν «ο Μακαριστός» στους μοναχούς που δεν συμφωνούσαν με τις αυθαίρετες καινοτομίες του σε λειτουργικά θέματα και με την περιφρόνηση του «Μακαριστού» στη διαχρονική ευλάβεια που υπάρχει στους χώρους λατρείας. Έτσι προκειμένου να φέρει κόσμο στην Εκκλησία, όπως έλεγε, ανάγκασε τα Μοναστήρια να δέχονται τον οποιοδήποτε με την οποιαδήποτε αμφίεση ή μη. Βέβαια ο λίγος κόσμος, που λόγω «Μακαριστού» επισκέφτηκε από περιέργεια τους ναούς τότε, δεν ξαναφάνηκε μετά την πτώση της δημοτικότητας εκείνου.\n5. Ο Μακαριστός ως επίγειος άρχοντας έδινε στον εαυτό του το δικαίωμα να οδηγεί το πιο ακριβό αυτοκίνητο που κυκλοφορούσε τότε στην Ελλάδα. Αυτό και προκαλούσε και προβλημάτιζε, εντός και εκτός εκκλησίας. Ο «Μακαριστός» δεν θυμόταν ότι ο Χριστός συνεχώς περπατούσε με τα πόδια και μια μόνο φορά στη ζωή του ανέβηκε σε ταπεινό υποζύγιο;\n6. Όσο για τις πανάκριβες χρυσοκέντητες στολές, που του άρεσε να ντύνεται στις λατρευτικές ευκαιρίες, να σημειώσουμε μόνον αυτό, ότι έφτασε να έχει και στολή από «καφτάνι», κάτι που ήταν κάποτε αποκλειστικό προνόμιο του Σουλτάνου.\n7. Όχι μόνον τους μοναχούς αλλά και κάθε κληρικό που σεβόταν την ιερά Παράδοση της Ορθόδοξης Εκκλησίας τον αποκαλούσε με την προσβλητική φράση «ταλιμπάν». Τους ιερείς και συλλειτουργούς του, δηλαδή. Ονόμαζε ακόμη την διαφορετικότητα που έχει η Ορθόδοξη Πίστη «αυτισμό»! και ήθελε να την ταιριάξει με τα δυτικά μοντέλα. Γιαυτό έκανε και λειτουργίες σε θέατρα … αλά Πάπα.\n8. Τα ανέκδοτα που έλεγε δημόσια για να γίνει ευχάριστος στον πολλή κόσμο και που μεταδιδόταν από τα ΜΜΕ, όχι μόνον είχαν την ελαφρότητα που δεν ταίριαζε σε ιερωμένο, αλλά πολλές φορές, άγγιζαν τα όρια της βλασφημίας γιατί ευτέλιζε τα ιερά Ονόματα.\n9. Οι επιλογές μητροπολιτών του «Μακαριστού» είχαν κριτήρια ιδιοτελή. Πολλές φορές επέλεξε διαβλητούς κληρικούς ως επισκόπους για να τους «έχει στο χέρι» και να «μην του κουνιόνται».\n10. Μερικές ενέργειες του «Μακαριστού» μας γέμισαν αφάνταστο πόνο . Όταν χειροτονούσε κάποιον κληρικό έβαζε το θρόνο του μπροστά στην αγία Τράπεζα κάτι που κανένας ορθόδοξος επίσκοπος σε όλο το κόσμο δεν τόλμησε ποτέ. Όλοι οι Επίσκοποι όταν χειροτονούν κληρικούς βάζουν την καρέκλα τους παράμερα έτσι ώστε να προσβλέπουν προς την αγία Τράπεζα. Μόνον ο «Μακαριστός» τόλμησε να κάθεται μεγαλοπρεπώς έχοντας όπισθέν του τον άγιο Άρτο, δηλαδή τον ίδιο το Χριστό.\n11. Έβαλε σε μεγάλη περιπέτεια τον θρησκευόμενο λαό με την απόφαση του να συγκρουστεί με το Οικουμενικό Πατριαρχείο στην προσπάθειά του να ονομασθεί ο ίδιος Πατριάρχης της Εκκλησίας της Ελλάδος.\n12. Ο «Μακαριστός» ανέχθηκε, προκειμένου να ανέλθει στον αρχιεπισκοπικό θρόνο, την κατασπίλωση του νυν Αρχιεπισκόπου Ιερωνύμου, για δήθεν οικονομικές καταχρήσεις, για να τον βγάλει στην άκρη και να εκλεγεί αυτός.\n13. Χρησιμοποίησε ακόμη και τον Αμερικανό Πρέσβη, με ανταλλάγματα που αυτός μόνον γνώριζε, προκειμένου να επιτύχει του σκοπού του. Πολλοί θα θυμούνται τον πρέσβη των Η.Π.Α κ. Μπερνς, που πρό της εκλογής του «Μακαριστού», πήγε στο Βόλο και μετά την συνάντηση μαζί του είπε δημοσίως και με βεβαιότητα ότι αυτός θα είναι ο επόμενος Αρχιεπίσκοπος. Πως το γνώριζε ο Πρέσβης και προς τι η ανακοίνωση; Προφανώς το Άγιο Πνεύμα ήταν απόν κατά την εκλογή του «Μακαριστού».\n14. Ας προσπαθήσουμε να ξεχάσουμε και εκείνη την αμαρτωλή ΑΛΛΗΛΕΓΓΥΗ που οργάνωσε ο «Μακαριστός» και που για χάρη του στενός του συνεργάτης σύρεται σήμερα στα δικαστήρια για κακουργήματα.\nΑν ο αρχιεπίσκοπος Χριστόδουλος είχε την σύνεση να κηρύξει μετάνοια στο Λαό, όπως ακριβώς ήταν η εντολή του Χριστού, αν είχε το ταπεινό φρόνημα και τον έλεγχο των λόγων του, όπως απαιτεί το Ευαγγέλιο, αν , αντί επιδεικτικά να καινοτομεί στην ακαινοτόμητη Ορθόδοξο Πίστη και το Ορθόδοξο Ήθος, καθοδηγούσε στην ευσέβεια τότε ίσως και αυτός να ζούσε ακόμη και ο Ελληνικός Λαός να μην είχε επισύρει την Οργή του Θεού...\nΠολλά τα ατοπήματα του «Μακαριστού» και ευτυχώς που ο Θεός σπλαχνισθείς το λαό Του μας γλίτωσε. Αν ζούσε μέχρι σήμερα ίσως θα είχαμε τέτοιες περιπέτειες που δεν μπορούμε να φαντασθούμε. Ίσως πάλι να μας ξεπουλούσε… για το καλό μας! Βέβαια ως χριστιανοί οφείλουμε ταπεινά να παρακαλούμε να τον συγχωρέσει ο Θεός και να τον πάρει στα δεξιά Του. Και να δοξάζουμε τον Μόνο Αληθινό Θεό που σύμφωνα με την παντογνωσία Του χρησιμοποιεί κάθε φορά αυτόν που Εκείνος επιλέγει. Εκείνος κανονίζει ποιος, γιατί και πόσο χρόνο πρέπει να ποιμάνει την Εκκλησία Του. Την Εκκλησία που ίδρυσε με το Άγιο Αίμα Του και που Του ανήκει ολοκληρωτικά.


Ζητά στήριξη\nΆμεση στήριξη της εστίασης ζητά με επιστολή του προς τον πρωθυπουργό και τους υπουργούς Οικονομικών, Ανάπτυξης και Επενδύσεων και Εργασίας και Κοινωνικών Υποθέσεων η Πανελλήνια Ομοσπονδία Εστιατορικών και Συναφών Επαγγελμάτων.\nΣύμφωνα με την ηγεσία της ΠΟΕΣΕ απαιτούνται άμεσα να ληφθούν αντισταθμιστικά μέτρα για την διάσωση των επιχειρήσεων του κλάδου της εστίασης, ώστε η νέα χρόνια να μην ξεκινήσει με τους χειρότερους οιωνούς.\nΤα μέτρα αυτά θα πρέπει να στοχεύουν:\n* Στην ενίσχυση της ρευστότητας των επιχειρήσεων. Είναι αναγκαία η επαναφορά του μέτρου της απαλλαγής ενοικίου καθώς και η παροχή χρηματοδοτήσεων ανάλογων με εκείνων του 2020 και των αρχών του 2021.\n* Στην αποτροπή απώλειας θέσεων εργασίας. Επαναφορά της δυνατότητας αναστολής συμβάσεων εργασίας. Θα πρέπει να επανέλθουν για την στήριξη των επιχειρήσεων εστίασης και την αποτροπή απώλειας θέσεων εργασίας.\n* Στο μεγάλο πρόβλημα της συσσώρευσης υποχρεώσεων. Είναι αναγκαία τουλάχιστον η μη επιστροφή των επιστρεπτέων προκαταβολών.\n* Στην αντιμετώπιση των αρνητικών επιπτώσεων του πληθωρισμού. Με τις ανατιμήσεις πρώτων υλών αλλά και την εξοργιστική εκτίναξη των τιμολογίων των παρόχων ηλεκτρικής ενέργειας, θα πρέπει να εξεταστεί σοβαρά η δυνατότητα μείωσης του ΦΠΑ στο 6%, ώστε να μην μετακυλιστεί το αυξημένο κόστος των επιχειρήσεων στον καταναλωτή.


Πολλά ερωτήματα εγείρει η υπόθεση θανάτου ενός 57χρονου άνδρα, το οποίου η σορός βρέθηκε στο 167χλμ της Παλιάς Εθνικής οδού Λαμίας-Αθηνών.\nΣύμφωνα με το newsbeast.gr, ο άνδρας έφερε πολλαπλές μαχαιριές, είχε σημάδια από ξυλοδαρμό, ενώ είχε πατηθεί και με αυτοκίνητο.\nΣύμφωνα με το newsbeast.gr, οι Aρχές εξετάζουν το ενδεχόμενο η περιοχή να επιλέχθηκε από τους δράστες και το θύμα να παραπλανήθηκε. Όπως προκύπτει μέχρι τώρα ο ίδιος δεν έκανε διακοπές στην περιοχή, δεν είχε νοικιάσει κάποιο παρακείμενο ξενοδοχείο για την διαμονή του και πιστεύεται ότι μεταφέρθηκε στο συγκεκριμένο σημείο από την Αθήνα.\nΌπως γράφει το newsbeast.gr, οι αστυνομικές αρχές αναζητούν ένα Rover χρώματος γκρι με φιμέ τζάμια. Είναι το αυτοκίνητο του θύματος με το οποίο φαίνεται ότι διέφυγε ο δολοφόνος αφού τον σκότωσε.


Το μοναδικό supermini με φυσικό αέριο! | "Ενδείξεις-Αποδείξεις"\nΤο μοναδικό supermini με φυσικό αέριο!\nΗ VW προίκισε τη νέα γενιά του Polo με μοναδικά καλούδια. Αναζήτησε τις πιο σύγχρονες τεχνολογίες και τις εξέλιξε για να δημιουργήσει το...\nΗ VW προίκισε τη νέα γενιά του Polo με μοναδικά καλούδια. Αναζήτησε τις πιο σύγχρονες τεχνολογίες και τις εξέλιξε για να δημιουργήσει το πληρέστερο πακέτο στη δημοφιλή κατηγορία των supermini. Η νέα γενιά του VW Polo, είναι το πιο χαρισματικό μοντέλο της κατηγορίας. Ξεπερνά τα όρια της κατηγορίας του και γράφει νέες λαμπρές σελίδες στην ιστορία της αυτοκίνησης. Η ανάλυση της γκάμας των κινητήρων επιβεβαιώνει τη νέα τάση που ακολουθεί η διεθνής αυτοκινητοβιομηχανία.\nΟι αγοραστές του Polo έκτης γενιάς θα επιλέξουν ανάμεσα σε οκτώ πολύ αποδοτικούς κινητήρες βενζίνης, πετρελαίου και φυσικού αερίου. Είναι το πρώτο supermini που αξιοποιεί τις ικανότητες του φυσικού αεριού! Κινητήρες βενζίνης: 1.0 MPI με απόδοση 75 ίππους. 1.0 TSI 95 ίππων. 1.0 TSI 115 ίππων. 1.5 TSI ΕVO με 150 ίππους καιActive Cylinder Management, ενας από τους κορυφαίους βενζινοκινητήρες στον κόσμο. 2.0 TSI με 200 ίππους για το Polo GTI.\nΟ GTI παράγει τη μέγιστη ισχύ του από 4.400 και τις 6.000 σ.α.λ. Παράγει τη μέγιστη ροπή του των 32,6 χλγμ. από τις 1.500 σ.α.λ. Κινητήρες ντίζελ: 1.6 TDI 80 ίππων και 1.6 TDI 95 ίππων με σύστημα SCR (χρήση AdBlue). Κινητήρας TSI με φυσικό αέριο: 1.0 TGI με 90 ίππους. Μια νέα εξέλιξη αφού είναι ο πρώτος κινητήρας φυσικού αερίου στο Polo. Tο νέο Polo TGI διαθέτει μεγάλη συνολική αυτονομία (1.320 χλμ.) και η μέση κατανάλωσή του είναι περίπου 3 ευρώ για κάθε 100χλμ.!\nΤο δίκτυο παροχής φυσικού αεριού αυξάνεται σημαντικά τους επόμενους μήνες. Όλα τα μοντέλα είναι εφοδιασμένα με σύστημα start - stop και λειτουργία ανάκτησης ενέργειας κατά την πέδηση. Είναι επίσης δυνατό να συνδυαστεί ένα κιβώτιο ταχυτήτων διπλού συμπλέκτη (DSG) με οποιονδήποτε κινητήρα ισχύος των 95 ιππων και πάνω. Ένα άλλο στοιχείο σημαντικό για τους αγοραστές του νέου Polo που το οδηγούν είτε για προσωπική ή για επαγγελματική χρήση είναι πως και οι κινητήρες 1.0 έχουν πολλά πλεονεκτήματα από άποψη ασφαλιστικής κατάταξης και κόστους ιδιοκτησίας.\n"Ενδείξεις-Αποδείξεις": Το μοναδικό supermini με φυσικό αέριο!


αείποτε: Ιανουαρίου 2014\nΑνέβασα πριν από λίγες ημέρες την εγγραφή “Περαστικές” και προσπαθούσα να βρω ποιο τραγούδι ταιριάζει για να καταλήξω στις “Νέες Των Επαρχιών” με την Αρλέτα.\nΕχθές ανατρέχοντας στη συλλογή μου με τραγούδια σε mp3 επέλεξα να ακούσω το άλμπουμ “Βίος Ελληνικός” σε μουσική του Δημήτρη Παπαδημητρίου. Το ξεκίνησα, λοιπόν, δουλεύοντας, παράλληλα, στον Η/Υ μου. Και εκεί, όγδοο στη σειρά ποιο τραγούδι νομίζετε ότι ακούστηκε; Ακριβώς το “Περαστικές” με τον Αργύρη Μπακιρτζή! Και ήταν, κατά τη γνώμη μου, μια χαρά μελοποιημένο.\nΟ πλήρης τίτλος της εγγραφής θα έπρεπε συνεπώς να είναι:\nΌταν Δεν Γνωρίζεις Τι Έχεις Στην Κατοχή Σου.\nΜιας και, εγώ τουλάχιστον, πραγματικά δε γνωρίζω ποια τραγούδια έχω στην κατοχή μου, τόσα που είναι.\nΑποδεικνύεται, λοιπόν, έστω και σε αυτό το χαμηλό επίπεδο, το του Δημόκριτου:\n“Αμαρτίης αιτίη η αμαθίη του κρέσσονος”.\nΈνα κλικ μακριά, τι άλλο;, “Περαστικές” σε στίχους Κώστα Ουράνη και μουσική Δημήτρη Παπαδημητρίου, με τον Αργύρη Μπακιρτζή.\nΑναρτήθηκε από τον aeipote at 8:09:00 μ.μ. Δεν υπάρχουν σχόλια:\nΑυτό που πάντοτε προσπαθώ, συνήθως ανεπιτυχώς, είναι να οργανώσω το χώρο που ζω. Να τον οργανώσω έτσι που να κινούμαι με άνεση και να είναι όσο το δυνατόν πιο λειτουργικός. Με λίγα λόγια το ζητούμενο είναι τάξη και λιτότητα κι ας λέω, χαριτολογώντας, ότι “δεν έχω πολλά πράγματα μα μικρούς χώρους”. Όσο όμως κι αν αγαπώ τα ολίγα και τακτοποιημένα ομολογώ ότι, μέχρι τώρα τουλάχιστον, δεν τα έχω καταφέρει. Διανύω και πάλι μια περίοδο που προσπαθώ να τακτοποιήσω, να απαλλαγώ από τα περιττά. Το ζήτημα βεβαίως του τι είναι “περιττό” μεγάλο και δύσκολο. Όπως και να έχει σήμερα το πρωί που ξεκίνησα πάλι να σκέφτομαι το τι να απομακρύνω από το χώρο μου για να ζήσω και να αισθανθώ καλύτερα έκανα τη σκέψη:\nΥπάρχουν αποφάσεις που χρειάζονται διανοητική γενναιότητα.\nΈνα κλικ μακριά ο Πάνος Μουζουράκης και ο Κωστής Μαραβέγιας τραγουδούν: “Φίλα Με Ακόμα (Baciami Ancora)”.\nΚατέβασα, εδώ στο υπόγειο της Τ47, το βιβλίο “ΝΕΟΕΛΛΗΝΙΚΗ ΠΟΙΗΤΙΚΗ ΑΝΘΟΛΟΓΙΑ ΠΑΠΥΡΟΥ – Δύο Αιώνες Νεοελληνικής Ποίησης” (Εκδοτικός Οργανισμός Πάπυρος, Έκδοση 1995). Θα το ανοίξω, σκέφτηκα, θα διαβάσω, θα ευφρανθεί η ψυχή μου. Δύσκολα, όλα είναι δύσκολα. Για την ποίηση, για τους ποιητές, για το παραμικρό. Όμως, τα έχω ήδη γράψει τα σχετικά, ας μην αρχίσω και πάλι.\nΤο ξεφύλλισα, λοιπόν, το βιβλίο και σταμάτησα στη σελίδα 289. Εκεί διάβασα το που ακολουθεί και μου έκλεψε το χαμόγελο:\nΟυράνης Κώστας (1890-1953)\nτη στιγμή που κινούσε γι’ άλλα μέρη·\nγυναίκες σε μπαλκόνια να κοιτάτε\nστο κενό, μ’ ένα βλέμμα ξεχασμένο,\nμ’ ένα μαντήλι αργό να χαιρετάτε.\nαπ’ τη ζωή μου μέσα, και που τώρα\nκρατάτε μου στα ξένα την ψυχή μου.\nΈνα κλικ μακριά η Αρλέτα τραγουδά Κώστα Ουράνη: “Οι Νέες Των Επαρχιών”, σε μουσική Γιάννη Γλέζου.\nΑναρτήθηκε από τον aeipote at 8:04:00 μ.μ. 4 σχόλια:\nΉταν πριν από μερικές ημέρες που πηγαίνοντας, το πρωί, στο γραφείο πρόσεξα μία πινακίδα ενός γραφείου τελετών στην λεωφόρο Γεωργίου Παπανδρέου, στην Ηλιούπολη (λίγο πιο πάνω από την πλατεία στην οποία παλιά βρισκόταν η αφετηρία των λεωφορείων με αριθμό 208). Τι τράβηξε την προσοχή μου; Το όνομα του γραφείου: Νέκυια.\nΟ συνειρμός άμεσος: αἰεὶ δὲ πυραὶ νεκύων καίοντο θαμειαί.\nΣτίχος από την Α΄ Ραψωδία της Ιλιάδας που από τότε που τον διάβασα μου είχε εντυπωθεί. Στίχος που αναφέρεται στην ιστορία του Χρύση, ιερέα του Απόλλωνα, ο οποίος πηγαίνει στο στρατόπεδο των Αχαιών και εκλιπαρεί τον Αγαμέμνονα να του επιστρέψει την κόρη του Χρυσηίδα ανταλλάσοντας την με πλούσια δώρα για να εισπράξει ένα μεγαλοπρεπέστατο “Όχι” από τον αλαζόνα Αγαμέμνονα που κρατά την κόρη ως λάφυρο πολέμου.\nΑπελπισμένος και έντρομος ο Χρύσης φεύγει από το στρατόπεδο και προσεύχεται στον Απόλλωνα “αν τον έχει σε κάποια εκτίμηση για της υπηρεσίες που, ως ιερέας του, τού έχει προσφέρει” να πάρει εκδίκηση για την συμπεριφορά του Αγαμέμνονα απέναντί του. Και ο Απόλλωνας, κατά τον Όμηρο πάντα, εισακούει και αναλαμβάνει δράση:\nὫς ἔφατ᾿ εὐχόμενος, τοῦ δ᾿ ἔκλυε Φοῖϐος Ἀπόλλων,\nτόξ᾿ ὤμοισιν ἔχων ἀμφηρεφέα τε φαρέτρην· 45\nαὐτοῦ κινηθέντος· ὃ δ᾿ ἤϊε νυκτὶ ἐοικώς.\nἕζετ᾿ ἔπειτ᾿ ἀπάνευθε νεῶν, μετὰ δ᾿ ἰὸν ἕηκε·\nδεινὴ δὲ κλαγγὴ γένετ᾿ ἀργυρέοιο βιοῖο·\nοὐρῆας μὲν πρῶτον ἐπῴχετο καὶ κύνας ἀργούς, 50\nαὐτὰρ ἔπειτ᾿ αὐτοῖσι βέλος ἐχεπευκὲς ἐφιεὶς\nβάλλ᾿· αἰεὶ δὲ πυραὶ νεκύων καίοντο θαμειαί.\nΚατά μετάφραση του Ιάκωβου Πολυλά:\nο χολωμένος και ώμοιαζε την νύκτα, ως προχωρούσε.\nΤων πλοίων κάθισε άντικρυ και απόλυσε το βέλος\nκαι αχός εβγήκε τρομερός απ’ τ’ ασημένιο τόξο.\nαδιάκοπα. Και των νεκρών παντού πυρές εκαίαν.\nΉ κατά μετάφραση Καζαντζάκη – Κακριδή:\nΣυμπέρασμα; νεκύων=νεκρών και συνεπώς και το “Νέκυια” με το θάνατο θα έχει να κάνει και κάτι ήξερε αυτός που βάφτισε ένα γραφείο τελετών με αυτό το όνομα.\nΛοιπόν, το έψαξα. Το “Νέον Ορθογραφικόν Ερμηνευτικόν Λεξικόν” του Δ. Δημητράκου (Εκδόσεις Χρ. Γιοβάνη, “Εκσυγχρονισμένον “1970””), στη σελίδα 954, αναφέρει:\nνέκυια η ΑΝ θυσία, προσφερόμενη εις νεκρούς ίνα αι ψυχαί των προείπουν τα μέλλοντα, νεκυομαντεία 2. Α επικήδειος, επιτάφιος τελετή 3. Η ενδεκάτη ραψωδία της Οδυσσείας.\nΑΝ=λέξις ή σημασία μαρτυρουμένη από της αρχαιότητος μέχρι σήμερον και\nΑ= αρχαία ή μεταγενεστέρα λέξις ή σημασία και\nΤο δε “ΛΕΞΙΚΟ ΤΗΣ ΕΛΛΗΝΙΚΗΣ ΓΛΩΣΣΑΣ ΑΡΧΑΙΑΣ – ΜΕΣΑΙΩΝΙΚΗΣ ΝΕΑΣ” (Εκδόσεις ΠΑΠΥΡΟΣ, 2013) στον ενδέκατο τόμο του και στη σελίδα 5 αναφέρει:\nνέκυια η (Α νέκυια και νεκύα)· 1. μαγική τελετή που αποσκοπούσε στην πρόσκληση του πνεύματος κάποιου νεκρού από τον Άδη για να μαντεύσει για το μέλλον («μάγων τους αρίστους ζητήσαντι νεκυία τε χρησαμένω μαθείν περί του τέλους του βίου αυτού», Ηρωδιάν.)· 2. (ως κύριο ον.) Νέκυια ή Νεκύα ή Νεκυομαντεία· τίτλος της ενδεκάτης (λ) ραψωδίας της Οδύσσειας, όπου περιγράφεται η κατάβαση του Οδυσσέα στον Άδη και η συνομιλία του με τους νεκρούς («όσας εν νεκυία κατωνόμακεν» Πλουτ.)· || (αρχ.) επικήδεια, επιτάφια τελετή· 2. πλήθος ασήμαντων ανθρώπων, συρφετός, όχλος 3. άλλη ονομασία του φυτού φλόμος.\n[ΕΤΥΜΟΛ. <νέκυς «νεκρός» + κατάλ. –ια (πρβλ. αλήθε-ια). Ο τ. νεκύα «ονομ. του φυτού φλόμος (πρβλ. καρ-ύα, σικ-ύα) αποδόθηκε στο φυτό επειδή το χρησιμοποιούσαν για να εξορκίσουν τον θάνατο].\nΣυνεπώς διαλέγετε και παίρνετε! Προσωπικά, για την περίπτωσή μας, θα διάλεγα το “επικήδειος, επιτάφιος τελετή” της αρχαίας.\nΈνα κλικ μακριά η Χάρις Αλεξίου τραγουδά “Μία Είναι Η Ουσία”, από το άλμπουμ “Εμφύλιος Έρωτας”, σε μουσική του Χρήστου Νικολόπουλου και στίχους του Λευτέρη Χαψιάδη.\nΑναρτήθηκε από τον aeipote at 7:30:00 μ.μ. Δεν υπάρχουν σχόλια:\nΞαφνικά, από το πουθενά, εμφανίζεται μια εξαίρεση και, βεβαίως, επιβεβαιώνει τον κανόνα. Περί επισκεψιμότητας ο λόγος η οποία την Πέμπτη, 9 Ιανουαρίου παρουσίασε ένα τοπικό μέγιστο. Τοπικό το οποίο, έτσι όπως πάμε και έχουμε ήδη επισημάνει, δεν αποκλείεται να αποδειχθεί και ολικό (μέγιστο) για το 2014. Όπως και να έχει, ήταν μια ευχάριστη έκπληξη. Να είσαστε Καλά αγαπητές και αγαπητοί του παρόντος επισκέπτες και ενίοτε αναγνώστες!\nΈνα κλικ μακριά η Βίκυ Μοσχολιού τραγουδά Δήμο Μούτση - Μάνο Ελευθερίου: "Μη Γράφεις Άλλα Γράμματα".\nΑναρτήθηκε από τον aeipote at 7:46:00 μ.μ. Δεν υπάρχουν σχόλια:\nΠριν από μερικές μέρες χαζεύοντας κάποια παλιά περιοδικά, που έχω στην κατοχή μου, κράτησα στα χέρια μου ένα ένθετο του περιοδικού “ΣΙΝΕΜΑ” με τίτλο “τα 100 καλυτερα dvd”. Ατυχώς δεν μπόρεσα να προσδιορίσω τη χρονολογία έκδοσής του μιας και στο ίδιο το έντυπο δεν αναφερόταν κάτι σχετικό και το είχα χωρίσει και από το “μητρικό” τεύχος. Εικάζω ότι το συγκεκριμένο έντυπο θα πρέπει να κυκλοφόρησε κάπου στα μέσα της δεκαετίας του 2000.\nΌπως και να έχει, ξεφυλλίζοντάς το, μπήκα στον πειρασμό να δω όσες από τις ταινίες των 100 dvd, που ήταν περισσότερες των 100 μιας και υπήρχαν αναφορές και σε σειρές ταινιών, όπως π.χ. αυτή του “Άρχοντα Των Δαχτυλιδιών”, δεν είχα δει. Ξεκίνησα, λοιπόν, αναζητώντας αυτές που δεν είχα στην κατοχή μου και δεν τις είχα δει. Παράλληλα, ξεφυλλίζοντας παλιά τεύχη, πάντοτε του περιοδικού “ΣΙΝΕΜΑ”, αναζήτησα και ταινίες στις οποίες γινόταν αναφορά σε αυτά και μου φάνηκαν αξιόλογες. Βρέθηκα, λοιπόν, με τριάντα – τριανταπέντε ταινίες που ήθελα να δω. Πόσες είδα μέχρι τώρα; Μόλις τέσσερις. Τις:\nHis Girl Friday (1940) και\nΑν πρέπει να προσθέσω κάτι θα σημείωνα:\nΓια την πρώτη: το χρώμα της.\nΓια τη δεύτερη: την ηθοποιία των πρωταγωνιστών της (Sidney Poitier, Rod Steiger).\nΓια την τρίτη: το “θεατρικό στήσιμο” και το χιούμορ της (“Nonsense, you've got an old-fashioned idea divorces last forever” λέει ο πρωταγωνιστής, Cary Grant, στην συμπρωταγωνίστρια του, Rosalind Russell, την οποία, αν και έχουν πάρει διαζύγιο και αυτή ξαναπαντρεύεται, διεκδικεί με κάθε τρόπο (δικαιολογώντας έτσι και τον ελληνικό τίτλο “Ξαναπαντρεύομαι Τη Γυναίκα Μου”) και\nΓια την τέταρτη: το χρώμα, το ρυθμό της, την αίσθηση του ανικανοποίητου που αφήνει και την εξαιρετική και καίρια μουσική της επένδυση.\nΈνα κλικ μακριά: Shigeru Umebayashi και “Yumeji's Theme” από τo εξαιρετικό, όπως ήδη γράψαμε, OST (Original Sound Track) της ταινίας In The Mood For Love (με σκηνές από την ταινία).\nΑναρτήθηκε από τον aeipote at 6:06:00 μ.μ. Δεν υπάρχουν σχόλια:\nΑναρτήθηκε από τον aeipote at 5:13:00 μ.μ. 2 σχόλια:\nΑχ! Αυτό το Μαύρο ντοσιέ πόσα, για εμένα, κουβαλά!\nΈνα κλικ μακριά και από ένα από τα ομορφότερα έργα της Ελληνικής δισκογραφίας η Χάρις Αλεξίου τραγουδά “Όλα Σε Θυμίζουν” σε μουσική του Μάνου Λοΐζου και στίχους του Μανώλη Ρασούλη.\nΑναρτήθηκε από τον aeipote at 2:00:00 μ.μ. Δεν υπάρχουν σχόλια:\nΕίναι πολλά τα τραγούδια που μου αρέσουν, που με συγκινούν. Κάποια από αυτά τα ξεχώρισα από το πρώτο άκουσμα, από την πρώτη στιγμή. Είναι ακριβώς τα τραγούδια που με στηρίζουν στα δύσκολα, με συντροφεύουν στη χαρά. Τα “δικά μου” τραγούδια. Μιλώ, στην περίπτωση αυτή, για τραγούδια στα Ελληνικά το πλήθος των οποίων ανέρχεται σε εξήντα (60). Τραγούδια που συγκέντρωσα σε τρία CD και σε μορφή mp3 μοίρασα σε συναδέλφους και φίλους. Αντίδραση; Ανταπόκριση; Μηδενική, βεβαίως! Από τα πράγματα που, πάντοτε, με απογοητεύουν.\nΈνα από τα εξήντα αυτά τραγούδια και το “Ανεβάσαμε” σε στίχους και μουσική της εξαιρετικής Λίνας Νικολακοπούλου. Το τραγούδι αυτό το είχα ανεβάσει και στην εγγραφή “0.800 Σχέσεις” διαπράττοντας μάλιστα και το ολίσθημα να γράψω ότι η μουσική ήταν του Σταμάτη Κραουνάκη. Ζητώ, λοιπόν, ταπεινά συγγνώμη για το σφάλμα μου αυτό και χαίρομαι που μου δόθηκε η ευκαιρία να επανορθώσω.\nΙδιαίτερο, λοιπόν, το τραγούδι ιδιαίτερη και η ερμηνεία της δημιουργού του, Λίνας Νικολακοπούλου. Ένα τραγούδι που κάθε φορά που το ακούω με συγκινεί, μου φτιάχνει τη διάθεση, μου θυμίζει πρόσωπα και καταστάσεις. Ακολουθούν οι στίχοι του:\nΜουσική: Λίνα Νικολακοπούλου\nΠρώτη εκτέλεση: Λίνα Νικολακοπούλου\nκάτι μου 'κανε και γέλασα τρελά\nΤην αγάπη μια ζωή θ' απομυζούμε\nΑνεβάσαμε στ' αμάξι την κεραία,\nανεβάσαμε και τ' άστρα στο καπό.\nκάτι μ' έπιασε και σου 'πα "σ' αγαπώ"\nκαι πω-πω-πω και πω-πω-πω\nΈνα κλικ μακριά, το μαντέψατε!, “Ανεβάσαμε”:


on 10 Σεπτεμβρίου 2020 . Posted in Διαδόσεις\nΣέβεται τη δουλειά τους!\nΞέραμε ότι ο Άρης Μπαρτζώκας είναι πολύ υπεύθυνος, αλλά με την ολοκληρωμένη ενημέρωση που έκανε απέδειξε για μια φορά ακόμη πόσο σέβεται τη δουλειά που ανέλαβε αλλά και τους Δημότες που εδώ και κάποια χρονιά ρωτούν και ξαναρωτούν τι συμβαίνει με το δίκτυο ύδρευσης! Πίνουμε νερό από το πεπαλαιωμένο και επικίνδυνο δίκτυο και οι πολλές βλάβες έχουν σχέση με αυτή την παλαιότητα! Τι έκαναν οι προηγούμενοι υπεύθυνοι στη ΔΕΥΑΙ; Μάλλον είχαν ως χόμπι τις δημόσιες σχέσεις και όχι τις υπηρεσίες που όφειλαν να προσφέρουν. Όσο για τους «κοριούς», γιατί δεν μας εκπλήσσει το γεγονός; Θα ευγνωμονούμε τη σημερινή Δημοτική Aρχή αν λύσει αυτό το τόσο σοβαρό πρόβλημα και αν τελικά οι λογαριασμοί νερού δεν θα επιβαρύνουν πλέον τους ιδιοκτήτες αλλά τους ενοικιαστές όπως και στη ΔΕΗ.\nΤο θέμα ανέγερσης νέου νοσοκομείου επαναφέρουν οι φορείς της Πρέβεζας και πρόκειται σαφώς για δίκαιο αίτημα, αφού, όπως είπε χθες ο Δήμαρχος της γειτονικής πόλης Νίκος Γεωργάκος μιλώντας στο Δημοτικό Ραδιόφωνο Ιωαννίνων και τη Βίκυ Μιχέλη, «είναι μεγάλη ανάγκη για νέο νοσοκομείο, καθώς το υπάρχον δεν μπορεί να ανταποκριθεί στις απαιτήσεις της περιοχής». Το αίτημα στηρίζει θερμά και ο Αντιπεφερειάρχης Πρέβεζας Στράτος Ιωάννου. Μακάρι να υλοποιηθεί. Η σκέψη για νέο νοσοκομείο υπάρχει πολλά χρόνια, όμως ίσως τώρα είναι η κατάλληλη ώρα να γίνει πράξη.\nΝα και μία ωραία πρωτοβουλία από τον Σύλλογο Τριτέκνων Νομού Ιωαννίνων. Όπως κάνει γνωστό με ανακοίνωσή του, θα δώσει μέρος των χρημάτων που διαθέτει σε δωροεπιταγές για αγορά σχολικών ειδών σε παιδιά που έχουν άνεργους γονείς και σε μονογονεϊκές οικογένειες! Τα είδη θα διατεθούν μέσω βιβλιοπωλείων που στηρίζουν τον Σύλλογο με προσφορές. Πολύ καλά το σκέφτηκαν, γιατί είναι πολύς ο κόσμος κι εδώ στα Γιάννενα που έχει ανάγκη…\nΑπό τη μια οι ξενοδόχοι και οι εργαζόμενοι στις τουριστικές επιχειρήσεις χρειάζονταν τους τουρίστες και οι τουριστικές περιοχές ετοιμαζόταν όλο το χειμώνα για να υποδεχθούν ξένους και ντόπιους για να στηρίξουν την οικονομία τους ώστε να μπορούν να επιβιώσουν! Και από την άλλη όταν φθάνουν εδώ οι ορδές των «βαρβάρων», ειδικά των Άγγλων που ξεσαλώνουν κάθε Καλοκαίρι, τότε διαμαρτύρονται οι ντόπιοι για τα προβλήματα που προκαλούν…Τελικά είτε στην Ελλάδα είτε στην Κύπρο οι νέοι της Αγγλίας ξεφεύγουν από κάθε μέτρο… Και αυτή τη χρονιά ήταν ικανή μια εκδρομή Άγγλων μαθητών για να δημιουργήσει προβλήματα και στην Ελλάδα αλλά και στους ίδιους. Το σχολείο τους μπήκε σε καραντίνα!\nΞεκίνησαν τις προηγούμενες μέρες οι αγώνες του ερασιτεχνικού ποδοσφαίρου με προσαρμογή στα νέα δεδομένα ελέω της πανδημίας (μάσκες, θερμομέτρηση, όχι στις χειραψίες μεταξύ των ομάδων). Αυτό πάντως που προκάλεσε θετική εντύπωση στη στήλη είναι πώς μετά τη λήξη αγώνα στο γήπεδο του Περάματος, ο προπονητής της αντίπαλης ομάδας συνέστησε στους παίκτες να συγκεντρώσουν και να πετάξουν τα άδεια μπουκάλια που ήταν γύρω από τον πάγκο τους. Φτάσαμε στο σημείο να επιβραβεύουμε τα αυτονόητα, αλλά καλό είναι να παραδεχόμαστε πώς στα πλαίσια ενός ποδοσφαιρικού αγώνα προωθούνται και κάποιες αξίες!\nΦτωχότερος είναι από χθες ο κόσμος των Γιαννιωτών φροντιστών κι αυτό δεν είναι υπερβολή, καθώς έφυγε από τη ζωή ο Ηλίας Δημητρίου, διακεκριμένος φιλόλογος, ιδρυτής και διευθυντής των ομώνυμων φιλολογικών φροντιστηρίων. Επί δύο δεκαετίες περίπου τα Φροντιστήρια Δημητρίου ήταν τα μεγαλύτερα της πόλης με εκατοντάδες μαθητές, με πρωτιές στις Πανελλαδικές, με καθηγητές που έφερνε από διάφορες γωνιές της Ελλάδας για να διδάξουν έστω ένα μάθημα την εβδομάδα! Άλλες εποχές αυτές… Στους μαθητές αυτού του σπουδαίου δασκάλου, που έπαιζε τον… Καραγκιόζη, όπως έλεγε, για να κάνει πιο κατανοητούς τους δύσκολους κανόνες της γραμματικής και του συντακτικού της αρχαίας ελληνικής, εκτός από τις αναμνήσεις, θα μείνουν και όλα εκείνα τα εξαιρετικά βιβλία που ο ίδιος είχε συγγράψει και χρησιμοποιούσε στα μαθήματά του. Θερμά συλλυπητήρια στην οικογένειά του…\nΜετά την πανδημία, όταν με το καλό αποφασίσει να μας αφήσει ήσυχους για να συμμαζέψουμε τις πληγές που θα μας ανοίξει, όλα θα είναι πολύ διαφορετικά. Η εικόνα θα μοιάζει με μεταπολεμική κατάσταση… Η οικονομία θα βρίσκεται σε μεγάλη ύφεση, η κοινωνία θα συμμαζεύει τις πληγές της, η επιχειρηματικότητα θα ξεκινάει πάλι απ’ την αρχή! Όλα θα είναι διαφορετικά. Θα είναι μεγαλύτερη η ζημιά αν τα κόμματα αλλά και η κοινωνία δεν σταθούν όλοι ανεξαιρέτως υπεύθυνα απέναντι στο εθνικό πρόβλημα που θα αντιμετωπίσουμε και μακριά από μικροκομματικές δηλώσεις που δείχνουν πόσο ανεύθυνοι είμαστε ακόμη και μπροστά σε μια τέτοια κατάσταση. Δεν ξέρω πού θα βρίσκεται τότε το ανθρώπινο κεφάλαιο και αν θα είναι σε θέση να ξεκινήσει πάλι απ’ την αρχή….\nΤο άγνωστο τρομάζει!\nΚανένας δεν ξέρει πώς θα εξελιχθεί η όλη κατάσταση και πού θα μας οδηγήσει! Ακούγονται πολλά… Άλλοι λένε ότι δεν θα τελειώσει το 2020 ο εφιάλτης και θα είναι εδώ δίπλα μας και την επόμενη χρονιά. Νομίζω ότι δεν είμαστε έτοιμοι να διαχειριστούμε μια τέτοια πιθανότητα… Νομίσαμε ότι με τη σωστή διαχείριση της πρώτης φάσης ξεμπερδέψαμε με τον εφιάλτη και μάλιστα συγχαίραμε τους εαυτούς μας που τα βγάλαμε πέρα παλικαρίσια και μάλιστα γίναμε και υπόδειγμα για άλλες χώρες που υπέστησαν και υφίστανται και τώρα τραγικές καταστάσεις. Με το που μπήκε το Καλοκαίρι και ξεκίνησαν οι μετακινήσεις πληθυσμών προς τουριστικούς προορισμούς τα πράγματα άλλαξαν. Έβλεπες να εξελίσσεται σχεδόν ανεξέλεγκτα η κατάσταση και τρόμαζες στη σκέψη γι αυτό που θα ακολουθήσει…\nΑλήθεια, ήταν μακριά;\nΟι εικόνες της μεγάλης καταστροφής που περιέγραφαν τα ΜΜΕ για την κατάσταση που προκαλούσε ο ιός σε άλλες χώρες και άλλους λαούς ενώ στην αρχή μας τρόμαξε μετά τις συνηθίσαμε και οι τάφοι ο ένας δίπλα στον άλλο έπαψε να μας προκαλεί φόβο! Νομίζαμε ότι αυτά συμβαίνουν κάπου αλλού και δεν μας αφορούσαν. Καθημερινά στα δελτία ειδήσεων ακούγαμε για χιλιάδες κρούσματα και οι θάνατοι ξέφευγαν από κάθε έλεγχο! Τραγικές καταστάσεις που φαίνεται ότι δεν τους δώσαμε τη σημασία που έπρεπε και ξεκινήσαμε εντελώς απελευθερωμένοι για τις καλοκαιρινές μας διακοπές χωρίς να παίρνουμε τα κατάλληλα μέτρα. Και ο ιός ξεθάρρεψε και άρχισε να παίρνει τα πάνω του και από υπόδειγμα γίναμε παράδειγμα προς αποφυγήν… Η ευθύνη είναι όλη δική μας.\nΚι ενώ ήρθαν όλα μαζεμένα στην πατρίδα μας οι πολιτικές δυνάμεις για μια φορά ακόμη απέδειξαν ότι είναι κατώτερες των περιστάσεων! Αλήθεια, αν εντοπίσουν τα προβλήματα που δημιουργούνται και αρχίσουν να τα καταγγέλλουν αυτά θα διορθωθούν αυτόματα; Δυστυχώς αν συνεχίσουν τα κόμματα να κάνουν μικροπολιτικές κριτικές με σκοπό να κερδίσουν πόντους στην κοινή γνώμη τι νομίζετε ότι θα κερδίσουν; Λέτε μετά τις όποιες καταγγελίες να τρομάξει ο ιός και να μας αφήσει ήσυχους; Το πρόβλημα θα είναι για πολύ ακόμη εδώ και καθένας θα κριθεί από το πόσο υπεύθυνα θα κινηθεί. Τίποτε δεν θα είναι ίδιο μετά την πανδημία… Όσο για την οικονομία της χώρας θα δοκιμαστεί η αντοχή της σε τέτοιο βαθμό που δεν θα ξέρουμε σε ποια χώρα ζούμε. Όλα θα είναι πολύ διαφορετικά.


Έγινα 66 !Ε! και...: Αρχίζουμε να νοιώθουμε Χριστουγεννιάτικη διάθεση!\nΑρχίζουμε να νοιώθουμε Χριστουγεννιάτικη διάθεση!\nΗ Χριστουγεννιάτικη εισβολή από διαφημίσεις, ευχές και εικόνες νομίζω ότι επηρέασαν κι εμένα..ζήλεψα και αρχίζω να βάζω από σήμερα κάτι από...Χριστούγεννα!\nΘα πω όμως και τη..μουρμούρα μου ..λίγη γκρίνια δεν βλάπτει βρε παιδιά!\nΌλες αυτές οι διαφημίσεις που βλέπω στη τηλεόραση, όλη αυτή η προσπάθεια των διαφόρων σταρ των πρωινάδικων να προωθήσουν προϊόντα και παιχνίδια που το κόστος τους είναι μακρινό όνειρο για πολλούς γονείς να το αγοράσουν στο παιδί τους , ε! με ενοχλούν!\nΧθες βραδάκι είδα σε παιδικό κανάλι διαφημίσεις τη μία μετά την άλλη παιχνιδιών που από τη πείρα μου είναι ακριβά για να μη πω...υπερβολικά ακριβά. Σκέφτηκα χωρίς να το θέλω όλα αυτά τα παιδάκια που με την άγνοια τους θα τα κοιτούν με λαχτάρα και θα τα ζητούν στο παραδοσιακό γράμμα τους στον Άγιο Βασίλη. Σκέφτηκα ακόμη και τους γονείς αυτούς που κρύβουν την οικονομική κατάσταση από τα παιδιά τους και ίσως αισθανθούν άσχημα όταν θα βρουν δικαιολογία να πάρουν κάτι άλλο, ίσως και να μη πάρουν κι όλας κανένα.\nΒέβαια βλέπω πια ότι τα παιδιά γενικά έχουν προσγειωθεί κατά κάποιο τρόπο στη πραγματικότητα μα οι διαφημίσεις αυτές είναι πρόκληση στη παιδική τους λαχτάρα για να αποκτήσουν το..όνειρο. Προχθές βρισκόμουν σε γνωστό κατάστημα παιχνιδιών για να αγοράσω διάφορα ...χαζολοίδια για τις κατασκευές μου..Κάποια στιγμή δίπλα μου ένα αγοράκι γύρω στα 7 με τη νεαρή μανούλα του, της έδειξε κάτι απλό..φθηνό..- να το πάρω μαμά;...Εκείνη απέφυγε ..του το πήρε από το χέρι και του είπε ότι θα το αγόραζαν άλλη φορά που θα της έφθαναν τα λεφτά ..\nΜέσα μου ένοιωσα την ανάγκη να της πω: - θα το πάρω εγώ για το παιδάκι... Μα μετά φρενάρισα τον εαυτό μου σκεπτόμενη ότι θα την πλήγωνα ακόμη και με την αίσθηση ότι άκουσα τα όσα έλεγαν. Κοίταξα το καλαθάκι μου με τα...χαζολοίδια που αγόραζα και τη παιδιάστικη πολλές φορές τάση μου να παίρνω ότι μου...γυαλίζει με την δικαιολογία ότι ίσως με χρησιμεύσει σε κάποια κατασκευή μου. Έδωσα απαλλαγή στον εαυτό μου με τη δικαιολογία ότι πως όσα φτιάχνω είναι για μπαζάρ και δωράκια και για την ανάγκη μου τη ψυχική να φτιάχνω πράγματα που γεμίζουν τα κενά που νοιώθω στο επάγγελμα μου που έκλεισε πια.\nΘυμήθηκα ότι πέρσι τέτοιο καιρό σας είχα πει να κάνετε ένα δωράκι σε κάποιο παιδί γύρω σας που νοιώθετε ότι δεν θα πάρει δώρο....το ξαναλέω.. Επίσης λίγα γλυκά σε ανθρώπους που σας εξυπηρετούν στο τομέα τους , σήμερα πήγα κάποια στιγμή μελομακάρονα στο φοροτεχνικό γραφείο που μου κάνουν τα λογιστικά ( για τον απογευματινό καφεδάκι σας..τους είπα) και το χαμόγελο τους μου ζέστανε τη ψυχή.\nΜετά θα έχουν σειρά τα 3 κορίτσια στο ταχυδρομείο που με ανέχονται με τα πακετάκια μου, τους έφτιαξα από ένα γούρι και βέβαια με τη δεύτερη αποστολή των δώρων μου θα τα πάρουν μαζί με τα ...μελομακάρονα!\nΒέβαια δεν ξεχνώ τους γείτονες..αύριο Βαρβάρα, παραμονές μελομακάρονα ή ότι γλυκό κάνω, δεν ξέρω πως θα ήμαστε τα Χριστούγεννα, το μωρό σίγουρα σπίτι του δεν χρειάζεται πολύς κόσμος γύρω του. Με νοσταλγία αναπολώ τα ατελείωτα τραπέζια που κάναμε κάποτε σπίτι μας..Οι γονείς μου, οι θείες, οι νονοί των παιδιών μας, κάποιοι φίλοι..δυστυχώς όλοι "έφυγαν" και τα παιδιά μας έχουν το δικό τους σπίτι κι εμείς κοιμόμαστε εξ αιτίας μου νωρίς..\nΌμως τα Χριστούγεννα είναι ..Χριστούγεννα , όπως και να έρθουν, όπως και να μας βρουν, ας τα κάνουμε λοιπόν καλύτερα σκορπίζοντας αγάπη και ότι μπορούμε γύρω μας, ζεσταίνεται η ψυχή μας βρε παιδιά !\nΣκέπτομαι τι να ζητήσω από τον ..Άγιο Βασίλη..περνούν πονηρές σκέψεις για βόμβες στους πολιτικούς μα το...προσπερνώ...θέλω χιόνι όπως παλιά επιθυμώ να πω..μα μετά η σκέψη μου πάει στους ανθρώπους που βρίσκονται άστεγοι και πρόσφυγες . Να είναι ο κόσμος καλά θα του ζητήσω κι εγώ να μπορώ να είμαι ακόμη χρήσιμη ! ( ένα ..τζόκερ δεν θα μου...κακόπεφτε πάντως.. θα το σκόρπιζα μέσα σε μία εβδομάδα!)\nΕύχομαι μία όμορφη μέρα φίλοι μου και βέβαια...Αχτιδένια φιλάκια!\nΑναρτήθηκε από Γεωργία Μανασή στις 11:42 μ.μ.\nΟι σκέψεις σου, είναι και σκέψεις μου, Αχτιδούλα! (Όπως και όλων μας πιστεύω...)\nΔεν έχει νόημα να αρχίσω να μακρηγορώ. Τα έγραψες κι εσύ, άλλωστε...\nΜακάρι να μπορούσαμε να κάνουμε όσο το δυνατόν περισσότερο κόσμο ευτυχισμένο. Το έγραψα και σε άλλο blog σήμερα: Τί πιο όμορφο από το να βλέπεις την ευτυχία στο βλέμμα του άλλου?\nΌσο υπάρχουν άτομα σαν εσένα, υπάρχει ελπίδα!\nΝα είσαι καλά, γλυκιά μου! ΣΣΣΣΣΣΣΣΜΟΥΤΣ πολλά και καλό ξημέρωμα!\n(Και όπως πάντα: Χαδάκια στο Κλωντουλίνι μας!)\n4 Δεκεμβρίου 2015 - 12:31 π.μ.\nΛόγω της νοσηλείας μου και της έλλειψης ιντερνετ, διάβασα μαζεμένες τις τελευταίες σου αναρτήσεις. Να χαίρεστε το νέο σας εγγονάκι και με το καλό να το πάρει η κόρη σας στο σπίτι, γερό και δυνατό, και να έχει πάντα υγεία και καλή τύχη στην ζωή του!!!\nΓειά στα χέρια σου για όλα όσα φτιάχνεις και προσφέρεις! Να είσαι πάντα καλά!!!!!\n4 Δεκεμβρίου 2015 - 1:38 π.μ.\nαχ αχτιδα ετσι είναι.. κι εγω θελω χιονι και να χαλασει λιγο ο καιρος αλλα οποτε το σκέφτομαι νιωθω ενοχες γιατι κατι τετοιο θα δυσκολεψει ακομα περισσοτερο τα πραγματα για μερικους ανθρώπους. οποτε λεω παλι καλα που ο καιρος κραταει ακομα και μακαρι να αποφυγουμε τα μεγαλα κρυα και να εχουμε καλοκαιρια. δυστυχως ειμαστε σε εποχές που ο καλος καιρος μπορει να κανει τη διαφορα αναμεσα στην επιβίωση και το θανατο. τραγικο.\n4 Δεκεμβρίου 2015 - 1:42 π.μ.\nΝα χιονισει και λιγο\n4 Δεκεμβρίου 2015 - 8:04 π.μ.\n@ syros2js, έτσι ακριβώς αισθάνομαι γλυκό κορίτσι.Αλήθεια δεν ..πήρες τίποτα από το ταχυδρομείο;ανησυχώ!\n4 Δεκεμβρίου 2015 - 9:07 π.μ.\n@ Marie-Anne φίλη μου καλημέρα και εύχομαι όλα περαστικά.Κι εσύ δεν πήρες κάτι από το ταχυδρομείο;\n4 Δεκεμβρίου 2015 - 9:08 π.μ.\nΜέσα στο μυαλό ας είσαι... Όλα αυτα που μας απασχολούν και μας πληγώνουν τέτοιες μέρες ακόμα περισσότερο. Η αγάπη μπορεί να κλείσε πληγές, έστω και λίγες, συνέχισε να είσαι πάντα τόσο δημιουργική και δοτική κι ευχομαι ο νέος χρόνος να σου τα ανταποδώσει!\n@ Ανώνυμος φίλη μου δυστυχώς η..ζήτηση είναι τόσο μεγάλη που αισθανόμαστε εμείς ενοχές αντί για τους υπεύθυνους!\n4 Δεκεμβρίου 2015 - 9:10 π.μ.\n@ Κική Κωνσταντίνου καλημέρα όλη μέρα γλυκό κορίτσι των στίχων!\n4 Δεκεμβρίου 2015 - 9:11 π.μ.\n@ Νίκη μου καλημέρα και ξέρω ότι τις δικές μου ανησυχίες τις μοιράζονται όλες στα μπλογκς.\nΠάντα μου άρεσε το κλίμα των Χριστουγέννων, αυτή η μαγική αύρα... Που βέβαια τα τελευταία χρόνια την τσακίζει η ωμή, πεζή κι απαίσια οικονομική κρίση. Καλό είναι, όπως λες, ότι μπορούμε κι αν μπορούμε να προσφέρουμε εκεί που δεν έχουν.\nΠαρακαλώ τη δόση μουρουνόλαδου, ήτοι φωτό μπέμπη και Κλώντης. Όλο μελομακάρονα βλέπουμε!\nΦιλί στα μαγουλάκια του και στη μυτούλα της.\n4 Δεκεμβρίου 2015 - 9:38 π.μ.\nΌμορφες σκέψεις, μακάρι όλοι να δώσουν λίγη αγάπη παραπάνω και όπου μπορεί ο καθένας τώρα τα Χριστούγεννα. . Να έχετε μια όμορφη και δημιουργική μέρα!\n4 Δεκεμβρίου 2015 - 10:09 π.μ.\nΠόσο με εκφράζεις...\n4 Δεκεμβρίου 2015 - 10:24 π.μ.\n@Αμαλία μου σήμερα βγήκε από το νοσοκομείο το μωράκι μας μα εγώ δεν πήγα γιατί ο γιατρός μας είπε να το έχει σε απομόνωση μέχρι να συμπληρωθούν οι 39 εβδομάδες οπότε δεν ε΄χει και φωτογραφίες. Αύριο έχει γενέθλια ο Δημητράκης μας και θα πάω μα για λίγο και ίσως δεν το δω και το μωρό.Δεν βιάζομαι, δεν είμαι πιεστική ποτέ απλά ξέρω ότι είναι καλά και μου φθάνει.\n4 Δεκεμβρίου 2015 - 3:08 μ.μ.\n@ Κωνσταντίνα μου τα πράγματα θα δυσκολέψουν δυστυχώς περισσότερο.\n4 Δεκεμβρίου 2015 - 3:09 μ.μ.\n@ nasia μου ξέρω ότι όλες μας ζούμε τη κατάσταση στο..ζουμί μας.\nΑααα, τι ευτυχία, το μωράκι σας στο σπίτι, στην αγκαλιά της μαμάς και του μπαμπά! Υπέροχα Χριστούγεννα, αλλά πάνω από όλα, υπέροχο νέο αυτό!!! Οπότε, όταν μπορείτε, (εδώ θα προτιμούσα μια διαφορετικότητα που έχω!!!) φιλιά στο ....... ποπουδάκι του (μα δεν είναι υπέροχη αυτή η μωρουδίστικη μυρωδιά;;;;;), και φυσικά, σβουριχτό φιλάκι στη μυτούλα. Και πολλά πολλά ΧΡΟΝΙΑ ΠΟΛΛΑ ΣΤΟ ΔΗΜΗΤΡΑΚΗ!!!! Σοφία\n4 Δεκεμβρίου 2015 - 5:53 μ.μ.


Αυτά είναι… τώρα τα ΔΕΔΟΜΕΝΑ για τα μεταγραφικά της Ομόνοιας | Protathlima.com\nΚορυφώνεται η αγωνία στις τάξεις των φίλων της Ομόνοιας, οι οποίοι περιμένουν πως και πώς να ακούσουν τα μεταγραφικά νέα της ομάδας τους.\nΝα ξεκαθαρίσουμε πως το σκηνικό στην παρούσα φάση είναι θολό και δεν μπορούν να λεχθούν πολλά με σιγουριά, έστω και αν είμαστε στις 20 του μήνα. Εξάλλου κανείς δεν μπορεί να… κατηγορήσει τον Λάρκου ο οποίος βρίσκει συνεχώς αναποδιές με το θέμα των τερματοφυλάκων, κάτι που παίζει ρόλο στον προγραμματισμό.\nΤα δεδομένα στην παρούσα φάση έχουν ως εξής:\nΤΕΡΜΑΤΟΦΥΛΑΚΕΣ: Αν ο Φαμπιάνο μείνει εκτός για ένα μήνα, τότε θα αποκτηθεί ένας τερματοφύλακας. Δεν έχει αποφασιστεί αν θα είναι για τον κατάλογο Α΄ή Β. Αυτό θα αποφασιστεί μέσα από τα δεδομένα που θα παρουσιαστούν ενώπιων τους και μέσα από τις επαφές. Προφανώς και αν αποκτηθεί τερματοφύλακας καταλόγου Α΄θα πρέπει να υπάρξει αποχώρηση ή διαγραφή εκτός αν είναι Κύπριος. Σε περίπτωση που ο Φαμπιάνο μείνει εκτός για μεγαλύτερο διάστημα, πιθανότατα να προχωρήσουν στην απόκτηση 2 τερματοφυλάκων.\nΜΕΣΟΕΠΙΘΕΤΙΚΟΣ: Θα αποκτηθεί παίκτης για το φτερό μόνο αν βρεθεί επιλογή καλύτερη από αυτή του Εζρά, ενώ ρόλο θα παίξει και το οικονομικό. Αν δεν βρεθεί παίκτης καλύτερος, τότε θα παραμείνει και ο Ισραηλινός στο ρόστερ.\nΑΛΛΕΣ ΘΕΣΕΙΣ: Δεν υπάρχει ΑΥΤΗ την στιγμή απόφαση για κίνηση σε άλλες θέσεις. Φυσικά πάντα είναι ανοικτό το ενδεχόμενο για κίνηση με παίκτες για τον κατάλογο Β΄ ωστόσο στην παρούσα φάση δεν υπάρχει τέτοια πρόθεση. Πάντα κρατάμε μια… πισινή σε όλα τα δεδομένα, αφού σε μια μεταγραφική περίοδο όλα μπορούν να αλλάξουν.


Δίπλωμα - Ειδικός Λειτουργίας BIM - Geofumadas\nΑυτό το μάθημα απευθύνεται σε χρήστες που ενδιαφέρονται για τον κατασκευαστικό σχεδιασμό, που θέλουν να μάθουν τα εργαλεία και τις μεθόδους με έναν ολοκληρωμένο τρόπο. Ομοίως σε όσους επιθυμούν να συμπληρώσουν τις γνώσεις τους, επειδή κατέχουν εν μέρει ένα λογισμικό και επιθυμούν να μάθουν να συντονίζουν το σχεδιασμό με τον προϋπολογισμό στους διαφορετικούς κύκλους σχεδιασμού, προσομοίωσης και διάθεσης των αποτελεσμάτων για άλλες φάσεις της διαδικασίας.\nΔημιουργήστε δυνατότητες σχεδιασμού, προσομοίωσης και διάθεσης μοντέλων κατασκευαστικών δεδομένων. Αυτό το μάθημα περιλαμβάνει την εκμάθηση του Navisworks, ένα από τα πιο χρησιμοποιημένα προγράμματα στον τομέα της διαχείρισης BIM. καθώς και τη χρήση εργαλείων με τα οποία οι πληροφορίες διαλειτουργούνται σε άλλες φάσεις της διαδικασίας, όπως Navisworks, Dynamo και Quantity take-off. Επιπλέον, περιλαμβάνει μια εννοιολογική ενότητα για την κατανόηση ολόκληρου του κύκλου διαχείρισης υποδομής σύμφωνα με τη μεθοδολογία BIM, καθώς και την ενότητα Revit Architecture και μια εισαγωγή στη φιλοσοφία Digital Twins.\nΤα μαθήματα μπορούν να ληφθούν ανεξάρτητα, λαμβάνοντας δίπλωμα για κάθε μάθημα, αλλά το «Δίπλωμα Ειδικών Λειτουργίας BIM»Εκδίδεται μόνο όταν ο χρήστης έχει παρακολουθήσει όλα τα μαθήματα στο δρομολόγιο.\nΠλεονεκτήματα της εφαρμογής στις τιμές του Διπλώματος - BIM Operating Expert\nBIM - Απογείωση ποσότητας 5D …… .. USD 130.00 24.99\nΡοές εργασίας BIM - Dynamo ………. Δολάρια ΗΠΑ 130.00 24.99\nΜεθοδολογία BIM ……………………. Δολάρια ΗΠΑ 130.00 24.99\nΕισαγωγή στα ψηφιακά δίδυμα ……. Δολάρια ΗΠΑ 130.00 19.99\nΠροηγούμενη Δημοσίευση«Προηγούμενη Δίπλωμα - Ειδικός πολιτικών έργων\nΕπόμενη Δημοσίευση Δίπλωμα - Ειδικός κύκλου ζωής προϊόντωνεπόμενη »


Τιγρέ γατάκια χαρίζονται .. • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 90,685 εγγεγραμμένα μέλη και 719,484 μηνύματα σε 22,831 θέματα. Αυτή τη στιγμή μαζί με εσάς απολαμβάνουν το MyCat άλλα 342 άτομα.\nΤιγρέ γατάκια χαρίζονται ..\nH patrycja αυτή τη στιγμή δεν είναι συνδεδεμένη. Έχει 1 γάτα (έξι ... απ'όσο θυμάμαι .. και μερικές γάτες φίλων κι άλλες αδέσποτες έχουν περάσει από τα χέρια της) και μας γράφει απο Αθήνα (Αττική). Έχει γράψει 6 μηνύματα.\nH patrycja έγραψε στις 13:05, 19-05-10:\nΕμφάνιση περισσότερων μηνυμάτων του χρήστη patrycja\nH Voula έγραψε στις 13:14, 19-05-10:\nΠόσο θλίβομαι.. Δεν ξέρω ποια είναι τα τυχερά, αυτά που έφυγαν και γλύτωσαν ή αυτά που έμειναν.\nΚαι ευτυχώς που υπάρχουν οι συγκεκριμένοι 'άνθρωποι΄όπως εσύ και κάνουν την διαφορά στην γενικότητα της λέξης άνθρωπος.\nΕύχομαι ολόψυχα τα κοριτσάκια να πάνε σε δικό τους σπίτι με πολύ αγάπη και φροντίδα.\nH natalouko έγραψε στις 13:16, 19-05-10:\nΚαλότυχα να είναι τα γλυκά κοριτσάκια!!!\nH patrycja έγραψε στις 12:12, 20-05-10:\nΣας ευχαριστούμε πολυ ..\nΔυστυχώς το ένα γατάκι η Τζαχάν πέθανε σήμερα το πρωί\nπρίν μερικές μέρες παρουσίασε ένα μικρό πρόβλημα υγείας κ έτσι η αδελφούλα της έμεινε σε ένα άλλο σπιτάκι κ η Τζαχάν την ημέρα στην κτηνιατρό μας κ τη νύχτα μαζί μας ..ενω γουργούριζε όλη την ώρα ,είχε όρεξη να φάει κ έκανε την ανάγκη της κανονικά ,σήμερα το πρωί άφησε την τελευταία της ανάσα στην αγκαλιά μου\nΕλπίζω η Χάιδω να βρει μια υπέροχη οικογένεια κ να ζήσει πολλά πολλά χρόνια ..\nH Voula έγραψε στις 12:16, 20-05-10:\nΠολύ κρίμα Έκανες ότι ήταν ανθρωπίνως δυνατόν. Δεν ξέρω αν αυτό που θα πω σε ανακουφίζει, αλλά σκέφτομαι ότι αν δεν τα είχατε βρει θα είχαν φύγει όλα με τελείως μαρτυρικό τρόπο.\nΕύχομαι το καλύτερο για την μικρούλα που έμεινε.\nH patrycja έγραψε στις 12:57, 20-05-10:\n...αυτό σκέφτομαι κι εγω - όσα πέθαναν τουλάχιστον πέθαναν χωρίς αυτόν τον φόβο ,την μοναξιά κ την απόγνωση που ένιωθαν μακρυά απο τη μαμα τους ..τουλάχιστον έφυγαν ήρεμα - όπως η Τζαχάν που γουργουριζε όλη νύχτα κ άφησε αυτόν τον κόσμο ήρεμα χωρίς να ταλαιπωρηθεί πολύ ..\nH patrycja έγραψε στις 21:17, 06-06-10:\nξέχασα να πω ότι η Χάιδω βρήκε σπίτι\nπερνάει υπέροχα κ το καλύτερο είναι πως μένει 10λεπτά μακρυά μου με το τρόλλεϋ\nH christina.maria Καλό Καλοκαίρι!! έγραψε στις 10:00, 07-06-10:\nΜπράβο!! Συγχαρητήρια!! Τέλος πια τα βάσανα για τη μικρούλα. Μπορεί να μην επέζησαν όλα αλλά τουλάχιστον η γλυκιά Χάιδω θα ζήσει μια ζωή ευτυχισμένη!!!\nΥ.Γ.: Από πού θα μαθαίνουμε νέα της; Θα δημιουργηθεί θέμα της μικρής;\nΤελευταία επεξεργασία από το χρήστη christina.maria : 07-06-10 στις 15:42.\nH Voula έγραψε στις 14:23, 07-06-10:\nΧάρηκα πολύ με τα νέα σας.\nH patrycja έγραψε στις 22:50, 07-06-10:\nμερικές απο το καινούριο της σπίτι\nσε λίγες μέρες θα πάμε κ για το 1ο μας εμβόλιο κ θα κάνονίσουμε συνάντηση ώστε να ξανα δει η μικρή τους φίλους της δηλ. τα σκυλάκια μου ...\nπαρακάτω ακολουθεί βίντεο με την μικρή να παίζει με τον Φίνιαν - τον έναν απο τα σκυλάκια μου\nπατήστε πάνω στην φωτο για να αρχίσει να παίζει\nΤελευταία επεξεργασία από το χρήστη patrycja : 07-06-10 στις 23:16.\nH christina.maria Καλό Καλοκαίρι!! έγραψε στις 09:41, 08-06-10:\nΠερνάς τέλεια Χάιδω!! Άντε!! Το θέμα ας κλειδωθεί πανηγυρικά!!!\nΧαρίζονται γατάκια - Από black beauty\nΤο τελευταίο του μήνυμα δημοσιεύτηκε 15-10-11 στις 16:20.


Νέα εποχή για τον Ηρακλή, έγινε συνδρομητικό το «Iraklis TV»\nΝΕΑ ΕΠΟΧΗ ΓΙΑ ΤΟΝ ΗΡΑΚΛΗ, ΕΓΙΝΕ ΣΥΝΔΡΟΜΗΤΙΚΟ ΤΟ «IRAKLIS TV» από Voria.gr article http://www.voria.gr/article/nea-epochi-gia-ton-irakli-egine-sindromitiko-to-iraklis-tv Η μετατροπή του διαδικτυακού τηλεοπτικού καναλιού ξεκινά από την κυριακάτικη αναμέτρηση του ποδοσφαιρικού τμήματος κόντρα στον Πιερικό 19.01.2018 20:10\nΝΕΑ ΕΠΟΧΗ ΓΙΑ ΤΟΝ ΗΡΑΚΛΗ, ΕΓΙΝΕ ΣΥΝΔΡΟΜΗΤΙΚΟ ΤΟ «IRAKLIS TV»\n19/01/2018, 20:10 |\nΗ μετατροπή του διαδικτυακού τηλεοπτικού καναλιού ξεκινά από την κυριακάτικη αναμέτρηση του ποδοσφαιρικού τμήματος κόντρα στον Πιερικό\nTη μετατροπή του διαδικτυακού τηλεοπτικού καναλιού του «Iraklis TV», από ελεύθερο σε συνδρομητικό ανακοίνωσε ο Ερασιτέχνης Ηρακλής.\nΣημειώνεται πως η μετατροπή αυτή ξεκινά από την κυριακάτικη αναμέτρηση του ποδοσφαιρικού τμήματος κόντρα στον Πιερικό.\n«ΝΕΑ ΕΠΟΧΗ ΓΙΑ ΤΟ ΚΥΑΝΟΛΕΥΚΟ ΔΙΑΔΙΚΤΥΑΚΟ ΚΑΝΑΛΙ #IRAKLISTV\nΩς ΓΣ ΗΡΑΚΛΗΣ με τη δημιουργία του IRAKLIS.TV πριν από κάποιους μήνες προσπαθήσαμε, να φέρουμε τον ΗΡΑΚΛΗ κοντά σε όλους τους φίλους που ζουν μακριά από τη Θεσσαλονίκη, να προβάλουμε τις προσπάθειες του ποδοσφαιρικού τμήματος καταστώντας τους πάντες κοινωνούς των επιτυχιών του και τέλος να δείξουμε σε όλους, εχθρούς και φίλους, ότι ο ΗΡΑΚΛΗΣ είναι εδώ και είναι ζωντανός.\nΗ λειτουργία της ιντερνετικής μας τηλεόρασης, μέχρι στιγμής ήταν σε πιλοτική μορφή, δοκιμάστηκαν τρόποι και μηχανισμοί μετάδοσης, υπήρξαν μεταδόσεις άρτιες και άλλες οι οποίες παρουσίασαν προβλήματα για τις οποίες ζητούμε και πάλι συγγνώμη.\nΠλέον είμαστε στην ευχάριστη θέση να ανακοινώσουμε ότι το IRAKLIS.TV αλλάζει. Αρχής γενομένης από τον ποδοσφαιρικό αγώνα της Κυριακής κόντρα στον Πιερικό, η διαδικτυακή μας τηλεόραση γίνεται συνδρομητική. Με το χαμηλότερο δυνατό κόστος ώστε να είναι προσιτή σε όλους τους φίλους της ομάδας, θα προσφέρουμε πλέον δυο μεταδόσεις αγώνων κάθε εβδομάδα όλων των τμημάτων του συλλόγου εκτός του βόλεϊ και του μπάσκετ μιας και τα δικαιώματα αυτών των αθλημάτων έχουν αγοραστεί από την ΕΡΤ. Θα μεταδίδουμε όλους τους εντός έδρας αγώνες του ποδοσφαιρικού ΗΡΑΚΛΗ καθώς επίσης και όσους εκτός έδρας αγώνες μας επιτρέψουν να δείξουμε οι αντίπαλες ομάδες αλλά και η υλικοτεχνική υποδομή των γηπέδων τους.\nΠαράλληλα θα ξεκινήσει η μετάδοση αγώνων των ερασιτεχνικών τμημάτων του συλλόγου. Το πρόγραμμα των μεταδόσεων κάθε Σαββατοκύριακου θα ανακοινώνεται στα μέσα της εβδομάδας.\nΜιας και θέλουμε να είμαστε ξεκάθαροι απέναντι στον κόσμο του ΗΡΑΚΛΗ, ενημερώνουμε ότι με τα χρήματα των συνδρομών θα ενισχυθεί το ποδοσφαιρικό τμήμα του συλλόγου, ενώ αν η ανταπόκριση του κόσμου είναι μεγάλη, πράγμα το οποίο ευχόμαστε, θα μας δοθεί η ευκαιρία να προβούμε στην αγορά όλου του εξοπλισμού που χρειαζόμαστε έτσι ώστε από τη μια να μειώσουμε το κόστος των μεταδόσεων και από την άλλη να ξεκινήσουμε γρηγορότερα τη δεύτερη φάση της ιντερνετικής μας τηλεόρασης η οποία προβλέπει τη δημιουργία ενημερωτικών εκπομπών για το σύλλογο.\nΤο τελευταίο διάστημα είμαστε μπροστά σε έναν άθλιο, αντιδεοντολογικό και ύποπτο εξοστρακισμό του ΗΡΑΚΛΗ από τα μέσα μαζικής ενημέρωσης. Μπροστά σε αυτή τη πραγματικότητα έχουμε δυο δρόμους, είτε να συμβιβαστούμε με την υπάρχουσα κατάσταση και τη φίμωση που έχουμε υποστεί ως σύλλογος, είτε να δημιουργήσουμε τα δικά μας μέσα δυναμώνοντας τη φωνή του συλλόγου και προβάλλοντας τις θέσεις του. Σε αυτή τη κατεύθυνση το πρώτο βήμα είναι η δημιουργία του IRAKLIS.TV, πολύ σύντομα θα ακολουθήσουν και τα επόμενα.\nΗ τιμές των εισιτηρίων – συνδρομών για τη συνδρομητική τηλεόραση καθορίζονται στα 5 ευρώ και 8 ευρώ. Αγοράζοντας το εισιτήριο των 5 ευρώ παρακολουθείτε ένα και μόνο παιχνίδι, μία μόνο προβολή αγώνα. Αγοράζοντας το εισιτήριο των 8 ευρώ έχετε μια μηνιαία συνδρομή η οποία σας προσφέρει όλες τις προβολές οι οποίες θα λάβουν χώρα εντός των 30 αυτών ημερών.\nΠως μπορείτε να γίνεται συνδρομητής στο IRAKLIS TV. Μπαίνοντας στην επίσημη ιστοσελίδα του Γ.Σ. ΗΡΑΚΛΗΣ (WWW.IRAKLIS.CLUB) επιλέγεται την κατηγορία IRAKLIS TV. Εισέρχεστε στο χώρο της «κυανόλευκης» διαδικτυακής τηλεόρασης και βλέπετε μπροστά σας την προαναγγελία της τρέχουσας προβολής που έχει αναρτηθεί.\nΕπιλέγοντας είτε το εισιτήριο των 5 ευρώ είτε αυτό των 8 ευρώ αυτόματα μεταφέρεστε στο τρόπο πληρωμής. Αυτή γίνεται είτε μέσω της PAYPAL είτε μέσω ΧΡΕΩΣΤΙΚΗΣ ή ΠΙΣΤΩΤΙΚΗΣ ΚΑΡΤΑΣ. Κάνοντας όλες τις ενέργειες εγγραφής που αναφέρει ο πάροχος με πάσα λεπτομέρεια, είστε έτοιμοι να παρακολουθήσετε την προγραμματισμένη μετάδοση του αγώνα. Παράλληλα στο email που έχετε δηλώσει στον πάροχο κατά την εγγραφή, σας αποστέλλετε ο κωδικός χρήστη τον οποίο θα πρέπει να κρατήσετε ούτως ώστε σε περίπτωση που χρειαστεί να τον χρησιμοποιήσετε ξανά να είναι κάπου που να μπορεί να τον βρείτε εύκολα και γρήγορα (αφορά τους χρήστες του εισιτηρίου των 8 ευρώ). Τέλος από την Παρασκευή 19/1 θα διατίθενται από την μπουτίκ του ΓΣ ΗΡΑΚΛΗΣ κωδικοί μηνιαίων συνδρομών (κόστος 8 ευρώ) για όσους δεν διαθέτουν πιστωτική ή χρεωστική κάρτα.\nΣε περίπτωση που είστε ήδη συνδρομητής απλά βάζετε τον κωδικό που σας έχει αποσταλεί.\nΣημείωση: Ο κωδικός που αγοράζετε αντιστοιχεί σε έναν χρήστη και δεν μπορεί να χρησιμοποιηθεί από δεύτερο ταυτόχρονα. Αγοράζουμε τα εισιτήρια εισόδου αρκετές ώρες πριν από την έναρξη των μεταδόσεων για να αποφεύγονται προβλήματα με τις συνδέσεις των χρηστών.\nΓια τυχόν προβλήματα επικοινωνείτε με το IRAKLIS TV είτε μέσω email (iraklistv10@gmail.com) είτε στην επίσημη σελίδα στο FACEBOOK».\nΠΡΩΤΟΠΟΡΕΙ ΣΤΟΝ ΤΟΜΕΑ ΤΗΣ ΑΘΛΗΤΙΑΤΡΙΚΗΣ Ο ΓΣ ΗΡΑΚΛΗΣ


Μια νέα παιδική χαρά στην περιοχή της Ναυμαχίας - Τα παιδιά προτεραιότητα όλων μας - Hxo News\n9:22 π.μ. - Σάββατο, 12 Ιουνίου 2021\n09:06 π.μ. - Σάβ, 12/22/2021\nΤη νέα παιδική χαρά στην περιοχή της Ναυμαχίας επισκέφθηκε ο Δήμαρχος Ιεράπετρας, κ. Θεοδόσης Καλαντζάκης με τον Αντιδήμαρχο, κ. Μανόλη Γεωργαλάκη, όπου και την παρέδωσαν προς χρήση στους πολίτες του Δήμου\nΠρόκειται για μια νέα παιδική χαρά με καινούργια δάπεδα και όργανα ασφαλείας για τα παιδιά, με νέα μέσα αναψυχής και ψυχαγωγίας, καθώς και με πολύ χρώμα. Εκτός από την κατασκευή της παιδικής χαράς, πραγματοποιήθηκαν εργασίες αποψίλωσης των χόρτων, τοποθέτηση νέας περίφραξης, εργασίες ηλεκτροφωτισμού, ελαιοχρωματισμού κ.α..\nΣτη συνέχεια, ο Δήμαρχος Ιεράπετρας δήλωσε: «Οι παιδικές χαρές αποτελούν χώρο συνάθροισης των μικρών πολιτών προσφέροντάς τους ώρες ξεγνοιασιάς και παιχνιδιού, που ειδικά αυτήν την περίοδο έχουν τόσο ανάγκη. Στη Ναυμαχία, συγκεκριμένα, συγκεντρώνονται καθημερινά πολλά μικρά και μεγάλα παιδιά.\nΩς Δημοτική Αρχή στοχεύουμε στη βελτίωση της καθημερινότητας των κατοίκων του Δήμου μας σε όλους τους τομείς. Τα παιδιά είναι το μέλλον και είναι υποχρέωσή μας να φροντίζουμε γι΄αυτά.\nΠρέπει ο καθένας από μας και όλοι μαζί, να γίνουμε φύλακες της περιουσίας που ανήκει στους δημότες και ειδικά στα μικρά παιδιά. Τα παιδιά πρέπει να είναι προτεραιότητα όλων μας».


ΠΑΡΕΜΒΑΣΕΙΣ: Καλό μήνα...\nΑναρτήθηκε από π. Θεμιστοκλής Στ. Μπάζος στις 4:01 μ.μ.\nΚΑΛΟ ΜΗΝΑ ΕΠΙΣΗΣΣΣΣΣΣΣΣΣΣΣ\n3 Ιουνίου 2008 - 10:13 π.μ.\nΕυχαριστώ πολύ, πολύ.....


Γουατεμάλα: Κάθειρξη 5.160 ετών σε πρώην στρατιωτικό για τη σφαγή του εμφυλίου το 1982 - CNN.gr\nΓουατεμάλα: Κάθειρξη 5.160 ετών σε πρώην στρατιωτικό για τη σφαγή του εμφυλίου το 1982\nΠέμπτη, 22 Νοεμβρίου 2018 12:39\nΦωτογραφία αρχείου\t REUTERS/Bobby Yip\nΠρώην στρατιωτικός καταδικάστηκε σε κάθειρξη 5.160 ετών από τη Δικαιοσύνη της Γουατεμάλας για τη μαζική σφαγή πολιτών το 1982, μια από τις χειρότερες ωμότητες του εμφυλίου πολέμου στη λατινοαμερικάνικη χώρα, ο οποίος διήρκεσε 36 χρόνια. Ο απολογισμός της ένοπλης σύρραξης ανήλθε σε περίπου 200.000 νεκρούς και εξαφανισθέντες, σύμφωνα με έκθεση του ΟΗΕ.\nΗ ποινή σε βάρος του εξηντάρη Σάντος Λόπες έχει πάντως κυρίως συμβολικό χαρακτήρα, αφού η νομοθεσία στη Γουατεμάλα προβλέπει ως μέγιστη διάρκεια κάθειρξης τα 50 έτη. Η σφαγή διαπράχθηκε επί των ημερών του καθεστώτος του πραξικοπηματία στρατηγού Εφρέν Ρίος Μοντ, που απεβίωσε τον Απρίλιο, σε ηλικία 91 ετών.\nΟ δικτάτορας δικαζοταν επίσης για τη συγκεκριμένη σφαγή. Ο Λόπες, πρώην μέλος των Kaibiles, μονάδας των ειδικών δυνάμεων εκπαιδευμένης σε τακτικές καταστολής εξεγέρσεων, εκδόθηκε στη χώρα του το 2016 από τις ΗΠΑ.\nΤα εγκλήματα αυτά διαπράχθηκαν καθώς ο στρατός έψαχνε περίπου είκοσι τουφέκια τα οποία είχαν κλέψει ανταρτες μερικές εβδομάδες νωρίτερα, αναμεταδίδει το ΑΠΕ-ΜΠΕ.\nΓια τη συγκεκριμένη υπόθεση, ο Σάντος Λόπες δεν είναι καν εκείνος στον οποίο επιβλήθηκε η βαρύτερη ποινή. Πέντε απόστρατοι είχαν καταδικαστεί, το 2011 και το 2012, να εκτίσουν ποινές 6.060 ετών κάθειρξης ο καθένας.\nΚΟΣΜΟΣ\t· ΓΟΥΑΤΕΜΑΛΑ\t· ΣΦΑΓΗ\t· ΟΗΕ


Γιατί οι Αμερικανοί καταστρέφουν μοτοσικλέτες μοτο-κρος; (+video) | NewsAuto.gr\nHyundai: Επενδύει στις ΗΠΑ και στοχεύει στην κορυφή της κινητικότητας\nΜπορεί εμείς εδώ στην χώρα μας να θεωρούμε την κυκλοφορία των off road μοτοσικλετών σε δημόσιους μία κανονική συνθήκη (παρά το ξεκάθαρο νομικό πλαίσιο), όμως σε χώρες όπως οι Ηνωμένες Πολιτείες αυτό είναι κάτι που θεωρείται εντελώς απαράδεκτο.\nΗ νομοθεσία στις ΗΠΑ κάνει ξεκάθαρο ότι είναι παράνομο να κυκλοφορούν μοτοσικλέτες μοτο-κρος σε δημόσιους δρόμους, πεζοδρόμια ή σε γειτονιές.\nΤα dirt bikes όπως λέγονται είναι κατασκευασμένα για χρήση μόνο εκτός δρόμου και δεν έχουν τον απαραίτητο εξοπλισμό για να οδηγούνται στους δημόσιους δρόμους, καθώς στα περισσότερα από αυτά λείπουν τα φωτιστικά σώματα, τα φλας, ενώ δεν μπορούν να ασφαλιστούν.\nΑντίστοιχοι νόμοι ισχύουν στις περισσότερες χώρες του κόσμου όμως στις ΗΠΑ η εφαρμογή του είναι άμεση και χωρίς δεύτερη κουβέντα.\nΣτο video του πρακτορείου Reuters βλέπουμε μία ειδική εκδήλωση της αστυνομίας της Νέας Υόρκης, όπου μπροστά στις κάμερες έχουν μαζέψει έναν μεγάλο αριθμό από κατασχεμένες μοτοσικλέτες μοτο-κρος και “γουρούνες”.\nΟ δήμαρχος της πόλης λέει ότι η κυκλοφορία αυτών των μοτοσικλετών είναι αφενός μεν ενοχλητική από την άλλη είναι παράνομη και επικίνδυνη. Και υποστηρίζει ότι δεν θα γίνει ανεκτή η κυκλοφορία τους σε δημόσιους δρόμους.\nΣτην συνέχεια αναλαμβάνει μία τεράστια μπουλντόζα να λιώσει όλες τις κατασχεμένες μοτοσικλέτες, με τις κάμερες των ΜΜΕ να καταγράφουν το περιστατικό προς γνώση και συμμόρφωση.\nΑς ελπίσουμε ότι κάποια στιγμή θα ξεκινήσει και στην χώρα μας μία συζήτηση για το καθεστώς που διέπει την κυκλοφορία αυτών των μοτοσικλετών, με άμεση εφαρμογή της υπάρχουσας νομοθεσίας και χωρίς να χρειαστεί να φθάσουμε σε αυτά τα μάλλον ακραία μέσα.\nMoto GP Βαρκελώνης: Τρομακτική σύγκρουση (video)


Κι όμως, πρώην βουλευτής του ΣΥΡΙΖΑ μεταξύ των διοικητών νοσοκομείων\nΚΙ ΟΜΩΣ, ΠΡΩΗΝ ΒΟΥΛΕΥΤΗΣ ΤΟΥ ΣΥΡΙΖΑ ΜΕΤΑΞΥ ΤΩΝ ΔΙΟΙΚΗΤΩΝ ΝΟΣΟΚΟΜΕΙΩΝ από Voria.gr article http://mail.voria.gr/article/ki-omos-metaxi-ton-diikiton-nosokomion-ke-proin-vouleftis-siriza Ο Χρήστις Σμίας, ο οποίος διετέλεσε βουλευτής του ΣΥΡΙΖΑ περιλαμβάνεται μεταξύ των διοικητών των νοσοκομείων, καθώς η θητεία του ανανεώθηκε. 04.12.2019 11:14\nΚΙ ΟΜΩΣ, ΠΡΩΗΝ ΒΟΥΛΕΥΤΗΣ ΤΟΥ ΣΥΡΙΖΑ ΜΕΤΑΞΥ ΤΩΝ ΔΙΟΙΚΗΤΩΝ ΝΟΣΟΚΟΜΕΙΩΝ\n04/12/2019, 11:14 |\nΟ Χρήστις Σμίας, ο οποίος διετέλεσε βουλευτής του ΣΥΡΙΖΑ περιλαμβάνεται μεταξύ των διοικητών των νοσοκομείων, καθώς η θητεία του ανανεώθηκε.\nΈγινε πολύς ντόρος την περασμένη εβδομάδα -και δικαίως- μετά την ανακοίνωση των ονομάτων των 111 οι οποίοι τοποθετήθηκαν από την κυβέρνηση σε θέσεις διοικητών και αναπληρωτών διοικητών στα νοσοκομεία. Η ανακοίνωση προκάλεσε ποικίλα σχόλια, κατά βάση επικριτικά, εξ αιτίας του γεγονότος ότι η πλειονότητα των διορισθέντων προέρχονταν από το κομματικό μητρώο του κυβερνώντος κόμματος, αρκετοί μάλιστα εκ των οποίων υπήρξαν και υποψήφιοι βουλευτές.\nΩστόσο, μεταξύ των διοικητών των νοσοκομείων υπάρχει και ένας ο οποίος διετέλεσε βουλευτής του ΣΥΡΙΖΑ. Πρόκειται για τον Χρήστο Σμία ο οποίος είναι διοικητής στο Γενικό Νοσοκομείο Πέλλας. Ο κ. Σμίας είχε εκλεγεί βουλευτής με τον ΣΥΡΙΖΑ στην Πέλλα τον Γενάρη του 2015, αλλά απέτυχε να επανεκλεγεί τον Σεπτέμβριο της ίδιας χρονιάς καθώς ο ΣΥΡΙΖΑ έχασε τη μια από τις τρεις έδρες που είχε.\nΣτη συνέχεια ο πρώην, πλέον, βουλευτής, γιατρός αιματολόγος στο επάγγελμα, διορίστηκε από την τότε πολιτική ηγεσία του υπουργείου Υγείας διοικητής στο νοσοκομείο Πέλλας, στο οποίο υπάγονται τόσο το νοσοκομείο Έδεσσας όσο και αυτό των Γιαννιτσών. Εν ολίγοις και η πρώην κυβέρνηση είχε κάνει λίγο πολύ, ό,τι και η νυν, διορίζοντας αποτυχόντες υποψήφιους βουλευτές σε θέσεις κρατικών αξιωματούχων, πρακτική την οποία τώρα αποκηρύσσει ως αντιπολίτευση, αλλά αυτή είναι μια άλλη συζήτηση.\nΤο όνομά του κ. Σμία δεν περιλαμβάνεται μεταξύ των 111 που ανακοινώθηκαν την περασμένη Παρασκευή καθώς, περίπου έναν μήνα νωρίτερα, στις 17 Οκτωβρίου, με απόφαση του υπουργού Βασίλη Κικίλια, ανανεώθηκε η θητεία του για άλλα δύο χρόνια.\nΒεβαίως, με την ίδια απόφαση είχε ανανεωθεί και η θητεία του αναπληρωτή διοικητή Αλέξανδρου Βουδρισλή ο οποίος όμως, έναν μήνα μετά, απομακρύνθηκε και στη θέση του τοποθετήθηκε ο Ευάγγελος Λόγκος. Αντιθέτως, ο κ. Σμίας παρέμεινε στη θέση του. Δεν ξέρω εάν του ξέφυγε του κ. Κικίλια ή εάν η συνέχιση της θητείας του οφείλεται στο ότι επί ημερών του, όπως μου λένε, τα δύο νοσοκομεία της Πέλλας είχαν σαφέστατα σημάδια βελτίωσης στη λειτουργία τους. Πάντως, μακάρι να συμβαίνει το δεύτερο...\nΓΕΝΙΚΟ ΝΟΣΟΚΟΜΕΙΟ ΠΕΛΛΑΣ ,


Φόρουμ της Νεολαίας Βορειοηπειρωτών • Προβολή θέματος - Γαλα U.H.T\nΤώρα είναι 03:29 am 23 09 2021\nαπό Ορεστης » 22:57 pm 25 05 2007\nΤο ειδα τις προαλες στο market και αναρωτιεμαι τι ειναι? Το καταναλωνει κανεις? Ειναι πιο φθηνο απο το κανονικο γαλα...\nαπό stelios » 23:24 pm 25 05 2007\nγαλα πολυ ηψηλης παστεριωσης.\nστην ουσια τα θρεπτικα συστατικα, βιταμινες κλπ ειναι ελαχιστα ή ανυπαρκτα απότι θυμαμαι...\nαπό stelios » 23:25 pm 25 05 2007\nειναι πιο φθηνο σιγουρα, οσο για τις διατροφικες του αξιες\nRe: Γαλα U.H.T\nαπό Βανα » 01:46 am 30 05 2007\nΘα απαντησω εγω Ορεστακο μιας και το καταναλωνω τα τελευταια 5 χρονια !\nΛοιπον, το γαλα U.H.T ( ultra heat treatment or ultra hight temperature processing ), εχει επεξεργαστει σε πολυ υψηλες θερμοκρασιες ( 140 °C) για πολυ λιγο χρονικο διαστημα 1-2 sec. Απ οτι θυμαμαι, οταν παρακολουθουσα το μαθημα της Μικροβιολογιας, η καθηγητρια μας ειχε πει οτι επιλεγεται η ανω θερμοκρασια επειδη σκοτωνει σχεδον ολα τα σπορια .\nΕτσι, το γαλα αυτο μπορει να διατηρειται εκτος ψυγειου για μεγαλο χρονικο διαστημα 6-9 μηνες, χωρις βεβαια να το εχουμε ανοιξει. Αυτο ειναι ισως το μοναδικο πλεονεκτημα του. Ειναι επισης καταλληλο για οσους εχουν υψηλα επιπεδα χοληστερινης, LDL, TG κτλ. Εγω το χρησιμοποιω επειδη δεν εχω την πολυτελεια του χρονου να πηγαινω συχνα στο S/M , δε μ αρεσει η εντονη οσμη στο γαλα και τα θρεπτικα συστατικα φροντιζω να τα παιρνω απο αλλα προιοντα. Εδω στην Ιταλια αποτελει ενα αγαθο υψηλης καταναλωσης απο ατομα τα οποια εχουν ολοκληρωσει την αναπτυξη τους και ειναι η Parmalat (Σπυρο και απο δω παιρνω ποσοστα )η εταιρεια η οποια χρησιμοποιησε πρωτη αυτη τη μεθοδο ( σε ευρωπαικο επιπεδο σιγουρα, μπορει και σε παγκοσμιο ).\nΤα μειονεκτηματα ειναι αυτα τα οποια παρεθεσε ο redcell . . .με τη μεθοδο αυτη καταστρεφεται μεγαλος αριθμος βιταμινων και ιχνοστοιχειων.\nαπό lazos » 08:03 am 30 05 2007\nΥποτίθεται ότι τα γάλατα δεν τα βράζουμε αλλά τα παστεριώνουμε για να έχουν και περισσότερες θρεπτικές αξίες.\nΕγώ έτσι ήξερα\nαπό Ορεστης » 16:58 pm 03 06 2007\nαπό violeta » 22:55 pm 08 02 2008\nΙσως λιγο ασχετο με το γαλα UHT αλλα περι γαλατος ο λογος και παλι\nΞερετε οτι αν το γαλα στο χαρτινο μπουκαλι δεν πουληθει στην καθορισμενη χρονικη διαρκεια επιστρεφει στη βιομηχανια για να ανα-παστεριωθει και να ξαναγυρισει στο super market?O νομος επιτρεπει στις μεγαλες βιομηχανιες να επαναλαμβανουν τη διαδικασια εως 5 φορες, κατι που αφηνει το γαλα χωρις γευση και τελικα χωρις ποιοτητα και διατροφικη αξια.\nΟταν το γαλα φτανει στο super market για την πωληση, φερνει εναν αριθμο στο κατω μερος της συσκευασιας του.Ο αριθμος αυτος ειναι αναγλυφος στο κατω μερος του κουτιου και πρεπει καποιος να κοιταξει με προσοχη για να τον δει.Αυτο το νουμερο ειναι απο το 1 εως το 5.Θα πρεπει να αγοραζουμε γαλα που φερει ως τον αριθμο 3,δλδ γαλα που εχει αναπαστεριωθει 2 φορες και φυσικα να αποφευγουμε να αγοραζουμε γαλα με αριθμο 4 και 5 γιατι η ποιοτητα του εχει καταστραφει.\nΚαι φυσικα να μην ξεχναμε πως παντα διαλεγουμε προιοντα που ειναι κρυμενα στα ραφια των super markets καθως χρησιμοποιειται η μεθοδος fifa (first in first out) και ετσι εχουμε περισσοτερες πιθανοτητες να παιρνουμε φρεσκο πραγμα!!\nαπό xylino spathi » 18:49 pm 14 02 2008\nΠριν κανα χρονο κυκλοφορουσε ενα email που ανεφερε τα παραπανω.\nΕψαξα στις συσκευασιες 2-3 εταιρειων και καμια δεν ανεφερε κανενα τετοιο κωδικο.\nΡαδιο αρβυλα μου μοιαζει\nαπό violeta » 21:21 pm 14 02 2008\nΔεν μπορω να ξερω κατα ποσο ισχυει αλλα το σιγουρο ειναι οτι σε οσες χαρτινες συσκευασιες εψαξα υπηρχε ο αναγλυφος αριθμος και μαλιστα δεν βρηκα τον αριθμο 1 πουθενα...βρηκα μονο απο το 2 (κρυμμενο πισω πισω)μεχρι το 5.\nαπό Moira » 15:49 pm 16 02 2008\nΟ μόλυβδος είναι μία χημική ουσία, η οποία προκαλεί καρκίνο. Πρόσφατα μία\nμάρκα που ονομάζεται "Red Earth" μείωσε τις τιμές της από HK$67 σε\nΠεριείχε μόλυβδο. Οι μάρκες οι οποίες περιέχουν μόλυβδο είναι: 1. Christian\nDior 2. LANCOME 3. CLINIQUE 4. Y.S.L 5. ESTEE LAUDER 6. SHISEIDO 7. RED EARTH\n(Lip Gloss) 8. CHANEL (Lip Conditioner) 9. Market America-Motives lipstick Όσο\nπερισσότερο μόλυβδο περιέχουν τόσο αυξάνεται ο κίνδυνος για καρκίνο. Μετά από\nδοκιμές που έγιναν σε κραγιόν, βρέθηκε ότι το κραγιόν του Y.S.L περιείχε την\nμεγαλύτερη ποσότητα μόλυβδου. Προσέξτε ιδιαίτερα τα κραγιόν που\nκατασκευάστηκαν για να διαρκούν περισσότερο. Εάν το κραγιόν σας διατηρείται\nπιο πολύ από τα συνηθισμένα, οφείλεται στο ότι περιέχει υψηλό ποσοστό\nμόλυβδου. Δοκιμάστε αυτό το τεστ μόνες σας: 1. Βάλτε λίγο κραγιόν στο χέρι\nσας. 2. Με ένα χρυσό δαχτυλίδι τρίψτε το χρώμα. 3. Αν το χρώμα του κραγιόν\nγίνει μαύρο, τότε ξέρετε ότι περιέχει μόλυβδο.\nαπό Moira » 15:57 pm 16 02 2008\n> Ξέρεις που να ρίξεις το λάδι μετά από το μαγείρεμα\n> στο σπίτι;\n> > > Ίσως ναι, αλλά πάντα είναι καλό να διαδίδουμε\n> τέτοιου είδους\n> > > Ακόμα και αν δεν τηγανίζουμε πολύ, όταν το\n> κάνουμε, ρίχνουμε συνήθως το\n> χρησιμοποιημένο λάδι στο νεροχύτη της κουζίνας.\n> > > Αυτό είναι ένα από τα μεγαλύτερα λάθη που\n> μπορούμε να κάνουμε.\n> > > Γιατί το κάνουμε? Γιατί πολύ απλά δεν υπάρχει\n> κανείς για να μας πει το\n> σωστό τρόπο.\n> > > Γι αυτό λοιπόν, το καλύτερο που μπορούμε να\n> κάνουμε είναι να τοποθετούμε\n> το λάδι σε ένα πλαστικό μπουκάλι (νερού,\n> αναψυκτικού), να το κλείνουμε καλά\n> και να το πετάμε στα κανονικά σκουπίδια.\n> > > Και αυτό, γιατί ΕΝΑ ΛΙΤΡΟ ΛΑΔΙΟΥ ΜΟΛΥΝΕΙ ΣΧΕΔΟΝ\n> ΕΝΑ ΕΚΑΤΟΜΜΥΡΙΟ ΛΙΤΡΑ\n> ΝΕΡΟΥ, ποσότητα η οποία είναι ικανή να καλύψει\n> > > τις ανάγκες ενός ατόμου σε νερό για 14 χρόνια